
ACTA TRIBUNALIUM 


SACRA ROMANA ROTA 


I 
NORMAE S. ROMANAE ROTAE TRIBUNALIS 


PROOEMIUM 


Rotae a Pio Pp. X, sanctae memoriae, in exercitium revo- 
catae, per Constitutionem Sapienti consilio diei 29 Iunii 1908, 
data est simul Lex propria, qua — statuta constitutione et com- 
petentia Tribunalis — tradita sunt generalia quaedam de modo 
iudicandi praecepta. His nisum, Rotale Collegium Regulas de- 
scripsit servandas in iudiciis apud S. Romanae Rotae Tribunal, 
quibus idem Summus Pontifex die 2 Augusti 1910 vim legis 
dedit. 

Codex autem iuris canonici, a Benedicto Pp. XV fel. rec. die 
festo Pentecostes anni 1917 promulgatus, rursum constitutionem 
et competentiam Rotae designavit, de iudiciis vero amplissime 
cavit et ita quidem ut plurimae ex Rotae regulis factae sint 
universales, ut videre est in notis, quibus canonum fontes indi- 
cantur. 


Acta, vol. I, n. 11. — 1-9-934. 

Codice promulgato et observato rerum usu, visum est Audi- 
toribus novas conscribere normas, quibus plura definirentur 
spectantia ad constitutionem Tribunalis et ad officium Audi- 
torum aliorumque Tribunali addictorum, de iudiciis vero gene- | 
rales Codicis leges indoli atque stylo Rotae aptarentur. 

Quas normas cum Auditores humiliter obtulissent Sanctis- 
simo Domino Pio XI, quem Deus diutissime sospitet, idem, 
praevio maturo examine, in audientia infrascripto concessa 
die 22 Iunii 1934, approbavit, in Rota vim legis habituras, 
contrariis quibusvis non obstantibus. Ideo mandavit, ut hae 
Normae 8S. Romanae Rotae Tribunalis ederentur in Actorum 
Apostolicae Sedis commentario officiali. 

Romae, die 29 Iunii 1934. 


M. Massimi, Decanus. 


_ 

TITULUS I 
DE CONSTITUTIONE SACRAE ROMANAE ROTAE 


Art. 1 
Sacra Romana Rota est Tribunal collegiale, Apostolicae Sedis ordina- 
rium, constans certo Praelatorum numero, quorum electio Romano Pon- 
tifici reservatur, qui Auditores vocantur, cui -praesidet Decanus, primus 
inter pares. 
Art. 2 
§ 1.— Auditores sacerdotes sint oportet, ex legitimo matrimonio nati, 
maturae aetatis, laurea doctorali saltem in utroque iure praediti, hone- 
state vitae, prudentia et iuris peritia praeclari. 
§ 2. —Iidem, vix ac attigerint septuagesimum quintum aetatis annum, 
emeriti evadunt, et a munere iudicis cessant. 


Art. 3 
§ 1.— Auditores post Decanum ordine sedent ratione antiquioris nomi- 
nationis, et in pari nominatione ratione antiquioris ordinationis ad sacer- 
dotium, et in pari nominatione et ordinatione presbyterali, ratione aetatis. 
§ 2.—Vacante Decanatu, in officium Decani ipso iure succedit qui 
primam sedem post Decanum obtinet. 


Art. 4 

§ 1. - Erunt insuper in Sacra Rota Promotor iustitiae pro bono publico 
tuendo, et Defensor vinculi sacrae ordinationis aut matrimonii. 

§ 2.— Hi sacerdotes esse debent, laurea doctorali in utroque iure insi- 
gniti, maturae aetatis, bonis moribus, prudentiae ac iuris peritia prae- 
stantes. 

§ 3.-Eligentur a Summo Pontifice, proponente Auditorum Collegio. 


Art. 5 


§ 1.—Defensori vinculi dabitur Substitutus, qui sub eiusdem ductu 
vinculum defendat. | 

§ 2.—Idem, de Decani mandato, Prom otoris iustitiae partes sub huius 
ductu explere poterit. 

§ 3. — Substitutus praeditus sit oportet qualitatibus, de quibus in § 2 art. 
praecedentis, eiusque electio fiet a Rotali Collegio, confirmanda a Summo 
Pontifice. 


452 Acta Apostolicae Sedis - Commentarium Offciale 


Art. 6 


§ 1.- Pro actibus S. Rotae conficiendis constituentur Notarii sacerdotio 
aucti, et Advocati Rotalis diplomate praediti. 

§ 2.—Adsint quoque scriptores, item sacerdotio aucti et laurea docto- 
rali saltem in iure canonico praediti, quorum uni demandanda est custo- 
dia tabularii Tribunalis, alteri bibliothecae. ) 

§ 3. — Item adsit Distributor cum adnexo munere arcarii et Ratiocinator. 

§ 4.— Omnes eligentur a Rotali Collegio, eorumque electio confirmanda 
erit a Summo Pontifice. Notariorum autem et scriptorum electio fiet ex 
concursu iuxta regulam pro ceteris 8. Sedis officiis datam. 


Art. 7 

§ 1.—Quilibet Auditor potest sibi eligere duos, suo studio addictos, 
quos dicunt secretos, Decanus tres. 

§ 2. — Ex his, accedente consensu Rotalis Collegii, potest unus adsumi 
in adiutorem, qui appellabitur Secretus ab officio, et erit ad nutum Auditoris 
amovibilis. 

§ 3. — Secretus ab officio debet esse sacerdotio auctus, laurea doctorali 
iuris saltem canonici in studiorum Universitate vel in Facultate iuridica a 
8. Sede recognita donatus, religione vitaeque honestate praestans. 


Art. 8 

§ 1.—Sint etiam laici maturae aetatis et probatae vitae, qui officia 
cursorum et apparitorum praestabunt; his custodia sedis et aulae Tribunalis 
committatur. 

§ 3.- Nominatio erit ad triennium, et poterit prorogari, si ipsi sese 
integros idoneosque probaverint. 

Art. 9 | 

§ 1. — In iudicio criminali semper, in contentioso autem, si ex revelatione 
alicuius actus praeiudicium partibus obvenire possit, vel ab ipso Tribunali 
secretum impositum fuerit, Auditores, Tribunalis administri et Auditorum 
secreti tenentur ad secretum officii. 

§ 2.—Inviolabile etiam secretum est servandum de discussione quae 
in Tribunali ante ferendam sententiam habetur, itemque de suffragiis et 
opinionibus ibidem prolatis. 

Art. 10 


§ 1.—Singuli 8S. R. Rotae Auditores, post nominationem, antequam 
iudicis officium suscipiant, coram universo Collegio, adstante uno ex Nota- 
riis 8. Tribunalis, qui in acta referet, iusiurandum dabunt de officio rite et 

fideliter implendo, atque de secreto servando ad normam articuli praece- 
dentis. 
§ 2.—Item praescriptum iusiurandum dabunt Tribunalis administri et 
singuli Auditorum secreti coram 8. R. Decano, adstante pariter uno ex 
Notariis. 
Art. 11 


§ 1.— Auditores qui secretum violaverint, aut ex gravi negligentia vel 
dolo grave litigantibus detrimentum attulerint, tenentur de damnis et 
ad instantiam partis laesae, vel etiam ex officio, Signaturae Apostolicae 
iudicio, a Ssmo confirmato, puniri possunt. 

§ 2.—Tribunalis administri et Auditorum secreti qui similia egerint, 
pariter tenentur de damnis, et ad instantiam partis laesae, aut etiam ex 
officio, Rotalis Collegii iudicio, puniri possunt. 


454 Acta Apostolicae Sedis - Commentarium Officiale 


TITULUS II 
DE OFFICIO AUDITORUM ALIORUMQUE S. R. ROTAE ADDICTORUM 


Caput I 
De Auditoribus 


Art. 12 
Auditor, praestito iuramento, ad normam art. 10 § 1, in Rotale Col- 
legium adscitus est, iudicis officium suscipit, et iuribus ac privilegiis fruitur 
Auditorum Sacrae Rotae propriis. 


Art. 13 

§ 1.-Ad Decanum, uti Collegii Praesidem, pertinet Collegium aut 
etiam alios Tribunali addictos convocare, quoties negotia requirunt, et 
statuere Turnos causas iudicaturos, nec non curare ut omnes 8. Tribunalis 
ministri suum munus diligenter adimpleant. 

§ 2.—Ipsi obnoxia sunt 8S. Rotae Cancellaria, tabularium, bibliotheca, 
arca nummaria; ideoque omnia ordinat quae ad bonum horum statum 
conducere possint. Quod si agatur de extraordinario aliquo consilio ca- 
piendo, rem ad Collegium’ deferat. 

§ 3.—Item sub eius cura sunt regestum deliberationum collegii, et 
liber rerum notabilium aliarumque scripturarum ad idem Collegium perti- 
nentium. 

§ 4.-Impedito Decano, munera eiusdem propria explebit antiquior 
Auditor, qui non sit impeditus. 


Art. 14 


Quando causa aliqua legitime ad protocollum 8. Rotae pervenerit, 
Decanus statuet Turnum ad eandem iudicandam, iuxta ordinem in art. 15 
explicandum. 


Art. 15 


§ 1.-—Turni eo ordine procedent, ut primus constet ex Decano et Audi- 
toribus secundo et tertio; alter ex secundo, tertio et quarto; tertius ex tertio, 
quarto et quinto, et ita deinceps ea lege ut Turnus subsequens constituatur 
ab altero ex Auditoribus praecedentis Turni et duobus sequentibus Audi- 
toribus, iterum incluso Decano cum duobus postremis Auditoribus, vel 
cum ultimo ex iisdem Auditoribus et secundo. 

§ 2.—Quod si agatur de appellatione a sententia Rotali, Turnus ad 
quem est ille qui constat ex Auditoribus immediate antecedentibus eos 
quibus Turnus a quo constabat. 


Art. 16 
§ 1.-Si quis Auditor infirmitate aut alia iusta causa impediatur quo- 
minus in Turno partem habere possit, ei Decanus alium ex Auditoribus 
substituit. 
§ 2. - Haec substitutio fit ex officio, vel ad instantiam eorum quorum 
interest. 
Art. 17 
Quoties Auditori impedito alius substitutus fuerit, postea, cessante 
impedimento, primus Auditor in Turnum restitui potest accedente Decani 
decreto, nisi substitutus partes habuerit in iudicanda aliqua quaestione 
incidentali, quae in sententiam definitivam sua natura influat. 


Art. 18 

§ 1.-In decreto quo Decanus Turnum designat, designet etiam causae 
Ponentem, qui est semper antiquior. 

§ 2.- Attamen Auditor, ob impedimentum alterius suffectus, etiam 
antiquior, non potest esse Ponens, quoties Ponens antea designatus perma- 
neat. ‘ 

§ 3.-—Si Ponens, ut supra § 1 designatus, iustam habeat munus decli- 
nandi causam, poterit, auditis ceteris de Turno Auditoribus, uni ex ipsis 
munus committere, edito ad hoc decreto omnibus quorum interest noti- 
ficando. 

Art. 19 

§ 1.—Ponens, utpote praeses Turni, universum processum moderatur. 

§ 2.-— Ponentis in primis est: 

a) cavere ut mandatum procuratorium sit legitimum; 

b) si videat spem esse concordiae inter partes obtinendae, hanc eis 
suggerere; 

c) supplere probationes exceptionesve, si agatur de publico bono vel 
de animarum salute; 

d) cavere ut litem, quantum fieri potest, faciat breviorem, dilationes 
frustratorias aut exceptiones et petitiones frivolas repellendo, terminos 
peremptorios praefigendo etc. 

§ 3.-— Audientiae Ponentis locum habebunt, quavis in hebdomada 
diebus et horis statuendis atque per tabellam designandis. 

Art. 20 


Caveat Ponens ne typis edi iubeat aut sinat sententias Turni cui prae- 
fuit, ex quarum divulgatione scandala, odia, diffamationes, dissidia in 
familiis aut alia huiusmodi gravia mala oriri possint. 


Art. 21 
Ad continendos in officio advocatos aut procuratores, qui praescripta 
Codicis aut Normarum Tribunalis 8. R. Rotae transgrediantur, Ponens 
eis moderatas mulctas infligere potest, graviores tamen praevia commi- 
natione in scriptis facienda. Nefas est advocatis eiusmodi mulctas inter 
expensas a cliente reficiendas computare. 


Art. 22 

Ad legitimam exsecutionem actorum iudicialium cuiuslibet generis, 
competit Auditoribus potestas applicandi remedia paenalia, vel etiam cen- 
suras ecclesiasticas. 

Art. 23 

§ 1.— Quando Auditores causam agunt potestate ordinaria, haec pote- 
stas non cessat per vacationem Sedis Apostolicae. 

§ 2.- Quando agitur de causa vi Commissionis Pontificiae tractanda, 
si commissio iam fuerit subscripta ab iis quibus de iure, potestas S. Rotae 
adquisita est, nec cessat per vacationem Sedis Apostolicae; quod valet etiam 
in casu quo commissio nondum fuerit ad Sacram Rotam expedita aut trans- 
missa. 


Caput II 
De Promotore iustitiae et Defensore vinculi 


Art. 24 
§ 1.- Promotor iustitiae intervenire debet in omnibus causis crimina- 
libus, itemque in contentiosis in quibus bonum publicum in discrimen 
vocari potest, iis exceptis quae ad vinculi Defensorem spectant. 
§ 2.- Curet autem Ponens ut quam primum harum causarum positiones 
transmittantur Promotori iustitiae. 


Art. 25 


§ 1.—In causis criminalibus Promotor iustitiae gerit partes accusatoris, 
intendens ut delinquentes iuste puniantur. 

§ 2.-Licet vero eius sit accusare et sustinere ex officio accusationem, 
id tamen praestare non debet, si censeat accusationem prorsus fundamento 
destitui. 

Art. 26 

§ 1.—Praeter Promotorem iustitiae alius accusator non admittitur. 

§ 2.—Sed adiumenta ad delicti probationem suppeditare debent Pro- 
motori iustitiae qui delictum denuntiaverint, itemque Promotores iustitiae 
tribunalium inferiorum, praesertim cum causa agitur ex horum appel- 
latione. 

Art. 27 

§ 1.-—In causis contentiosis Ponentis est ferre iudicium de eo utrum 
bonum publicum in discrimen vocari possit necne, nisi interventus Promo- 
toris iustitiae ex natura rei evidenter necessarius dicendus sit, ut in causis 
impedimenti ad matrimonium contrahendum, separationis inter coniuges, 
piae fundationis quoad eius exsistentiam, iurispatronatus propter liberta- 
tem Ecclesiae tuendam, etc. 

§ 2.—Si in praecedentibus instantiis intervenerit Promotor iustitiae, 
huius interventus praesumitur necessarius. 


Art. 28 


§ 1. - Promotor iustitiae in causis contentiosis bonum publicum tuetur. 
Itaque, quoad fieri potest, salva rei veritate, defendit e re nata iura matri- 
monii, piarum fundationum, Ecclesiae. 

§ 2.—Si causa plura capita complectatur, quorum nonnisi quaedam ad 
bonum publicum spectant, de iis tantum Promotor iustitiae curabit. 


Art. 29 


§ 1.- In causis contentiosis, ad tuendum bonum publicum, praeter 
Promotorem iustitiae, admitti possunt a Ponente, eodem Promotore audito, 
aliae personae praesertim morales. 

§ 2.-— Non admittitur autem ut repraesentetur in 8. R. Rota Tribunal 
primae vel ulterioris instantiae ad defendendam sententiam a se latam. 

§ 3.- Adiumenta ad bonum publicum tuendum suppeditabunt Pro- 
motori iustitiae, praeter personas de quibus in § 1, Promotores iustitiae 
tribunalium inferiorum, praesertim cum causa agitur ex horum appella- 
tione. 


Art. 30 
Cum Promotor iustitiae est ad normam Codicis audiendus, itemque 
cum pro munere ipse debet ad normam Codicis instare, vel se opponere, 
motiva voti, instantiae, oppositionis adducere debet. 

Art. 31 


De gratuito patrocinio concedendo vel negando, audiendus est Promotor 
iustitiae, qui instabit quoque, ut illud revocetur, si casus ferat. 


Art. 32 


Promotor iustitiae invigilet ut gratuitum patrocinium diligenter exer- 
ceatur. Itaque ei communicari debent concessiones omnes gratuiti pa- 


Art. 33 


§ 1.—Cum Promotor iustitiae abstinere debeat ab officio suo, ad nor- 
mam can. 1613 Codicis, vel cum suspectus declaratus fuerit, Decanus ei 
sufficiet pro ea causa Substitutum, de quo in art. 5. 

§ 2.—Idem praestare potest Decanus, instante Turno, si Promotor 
impediatur quominus animadversiones exhibeat intra congruum temporis 
spatium ei assignandum. 


Art. 34 


§ 1.— Defensor vinculi intervenire debet in omnibus causis in quibus 
agitur de vinculo sacrae ordinationis aut matrimonii. 

§ 2.—-Quare harum causarum positiones quam primum sunt ei trans- 
mittendae a Ponente. 

§ 3.- Earundem congruum numerum Defensor vinculi assignabit Sub- 
stituto. 


Art. 35 
In causis de nullitate matrimonii itemque de probanda inconsummatione 


et causis ad dispensandum super rato, vinculi Defensor matrimonium tuetur 
cum officiis et iuribus de quibus in Codice. 


Art. 36 


In causis in quibus impugnantur obligationes ex sacra ordinatione, vel 
ipsa sacrae ordinationis validitas, vinculi Defensor validitatem ordinationis 
obligationesque ex ea exsurgentes tuetur, cum officiis et iuribus de quibus 
in Codice. 


Art. 37 


Quae de Promotore iustitiae statuta sunt art. 30 et 33, valent quoque 
de vinculi Defensore. 

Caput III 
De Notariis aliisque addictis Cancellariae 


Art. 38 
Notariorum munera erunt: 

a) adstare quoties iusiurandum de iure praestatur atque ea de re in 
acta referre; 

b) citationes subscribere, atque communicare partibus quae Ponentes 
communicare iusserint, itemque annotare citationes denunciatas, ac com- 
municationes peractas; 

ec) adesse cum fit scripturarum distributio et permutatio, ac super 
exemplari in actis asservando fidem facere de rite peracta distributione, 
simulque curare ut exemplaria transmittantur ad eos quibus oportet; 

d) interesse processus instructioni ac disputationi quae habetur co- 
ram Turno pro Tribunali sedente; 

e) postulantibus partibus significare sententiae partem disnositivam, 
nisi Tribunal censuerit decisionem suam secreto servare usque ad formalis 
sententiae publicationem. 


Art. 39 
Primus Notarius: 

a) rite digestum habeat librum causarum, seu protocollum: itemque 
protocolli indicem seu parvas rubricas schedulasve quibus ordinentur cau- 
sae pro nominibus dioecesium et partium: 

b) cum ad Tribunal pervenerit causa iudicanda, eam sine mora trans- 
mittat ad Decanum ut hic Turnum iudicaturum designet, causam in proto- 
eollum referat huiusque parvas in rubricas; 

ce) recipiat acta ac documenta Tribunali allata, ea in protocollum 
referens, relationisque signum actis documentisve imprimens; 

d) custodiat Cancellariae sigilla, quibus nemo sine expressa licentia 
ab eo singulis vicibus impetranda uti poterit; 

e) declarare poterit ad instantiam cuiuslibet petentis fidelitatem 
exemplarium cum autographo ac restituere documenta exhibita, impetrata 
tamen in utroque casu licentia Ponentis, si ad effectum causae documentum 
postuletur: de mandato autem Decani, si aliquod documentum ad alium 
finem requiratur; 

/) item ad instantiam partium declarationem edere poterit de statu 
actorum, quo causa aliqua inveniatur; 

g) caveat ne propter factum Cancellariae causae protrahantur; quare 
cum primum designatus fuerit Turnus, causae acta ad Ponentem remittat, 

ceteris Auditoribus monitis; transactis vero quindecim diebus, ad Cancel- 
lariam revocet; 

h) item, si positio remissa fuerit ad Promotorem iustitiae vel ad 
Defensorem vinculi, post quindecim dies eam repetat; 

i) a Ponente rescripta, decreta, decisiones excipiat, curaturus ipsorum 
exsecutionem per notarios scriptoresve, urgentiora aliis praeferens; 

k) epistolas ac omnia alia acta, quae nomine Cancellariae expediun- 
tur, ut redigantur curet ac signet; 

1) sententiarum autographa ac advocatorum diplomata obsignet; 

m) moderatoribus ephemeridum « Acta Apostolicae Sedis » tradat 
exemplaria sententiarum decretorumque de mandato Decani, praehabito 
Ponentis consensu, evulgandorum, quae signabit in fidem veritatis; 

n) mandata conficiat solutionis exactionisve, transmittenda arcario; 

©) causarum absolutarum positiones, consentiente Ponente vel De- 
eano, in archivo collocari faciat. 


Art. 40 
Notarius alter: 


a) librum habeat causarum dispositarum ex ordine protocolli, quo 
notet diem expeditionis exsecutionisque omnium actorum, atque pecuniam 
sive Tribunalis administris, sive aerario 8. Sedis debitam; . 

b) singulis mensibus exeuntibus, pecuniae Tribunalis administris et 
aerario 8. Sedis debitae rationem ineat, quam exhibeat primo Notario, ut 
hic ea obsignata mandatum solutionis conficiat; 

¢) libro in ordinem kalendarii redacto, notet diem adsignatum con- 
cordandis dubiis, excutiendis testibus, Turnis habendis et distributionibus 
faciendis; 

d) deferat Ponenti advocatos scripturas die statuta non exhibentes; 

e) primi Notarii ad tempus absentis vices gerat. 


Art. 41 


§ 1.—Secriptorum amanuensium est: 

a) epistolas, decreta et rescripta exscribere, et quae paucis recepto 
usu indicata sunt verbis, ea fusius evolvere; 

b) fasciculum actorum causae, vulgo ponenza, digestum servare, 
unumquodque ex actis signans numero ordinis, attento tempore quo exhi- 
bita fuerint. 

§ 2.—Iidem curam omnem adhibebunt ut quavis menda scriptura 
careat; nec subscribendam tradent, nisi prius attente perlegerint. Huic 
diligentiae qui desit identidem, praebet causam cur in ipsum severius ani- 
madvertatur. 


: 

Art. 42 


Scriptor tabulario addictus, eidem recte ordinando vacabit; positiones 
resumet; atque binos Archivi indices conficiet ordine alphabetico digestos, 
quorum alter partium referat nomina, alter causarum titulos. Denique, 
munitus Decani scripto mandato in actis asservando, petita documenta 
exscribet, eaque cum originali concordare declarabit. 


Art. 43 


Scriptor cui bibliothecae custodia commissa est, de librorum indice 
eurabit, ac praesto erit iis qui eosdem consulere velint. 


Art. 44 


Distributoris partes sunt: 

a) curare ut citationes expediantur, easdem singulis diebus notando 
in libro cursorum; 

b) distribuere partibus aut earum procuratoribus epistolas et acta 
Tribunalis, atque distributiones, diem ex die, in libro notare; 

¢) prospicere ut epistolae et fasciculi actorum in Urbe distribuenda 
ad eos quibus oportet, Tribunalis cursorum adhibita opera, mittantur; 
quae vero extra Urbem ex officio mittenda sunt, ea absque mora per publi- 
cos cursores transmittantur; haec omnia, ut supra, adnotando; 

d) litteras et decreta, quae occlusa mittenda sunt, praeposita nomi- 
nis et loci inscriptione obserare; 

e) ante vero quam acta quaelibet tradat, vel mittat, inspicere sintne 
ipsis rite subscripta nomina eaque sigillo munienda curare secundum Tri- 
bunalis normas; 

f) acta taxationi obnoxia nunquam dimittere ante solutam pecuniam, 
nisi scripto accedat Notarii auctoritas; cuius legis sanctio ea erit ut, si 
hance cautelam neglexerit, ipse in se periculum rei recipiat, expletoque 
mense de suo restituat; 

g) Decani auctoritate minores curare sumptus pro Cancellaria in- 
struenda, vel pro supellectili Sacri Tribunalis conservanda; 

h) rescripta vel decreta exsecutioni mandata ac a Notario primo 
in protocollo relata, inserere fasciculo actorum; 

4) positiones advocatis procuratoribusve tradere; 

k) adiuvare Notarios in distributione scripturarum. 


; 


462 Acta Apostolicae Sedis - Commentarium Offciale 


Art. 45 
Distributor, ut arcarius: 

a) custos est suo periculo pecuniae documentorumque depositorum 
in arca munita; cuius ipse claves habet, Decanus alteras; 

b) sub debitis cautelis solvit et accipit pecuniam Tribunali creditam 
debitamque; 

¢) venditat folia ac chartulas sigillum Sedis Apostolicae referentia, 
peractam venditionem adnotans ac de eadem ad ratiocinatorem referens; 

d) extremo quoque mense defert S. Sedi pecuniam eidem debitam. 


Art. 46 

Ratiocinatoris est: 

a) curare ordinem librorum qui sequuntur: 

1. liber (cassa), in quo signatur pecunia quae singulis mensibus accipitur 
et solvitur; 

2. liber (conti correnti), in quo ad singulas causas ex ordine protocolli 
dispositas signetur pecunia debita et credita, unde finita causa extrahenda 
est nota a Ponente probanda; 

3. liber depositorum, in quo signetur pecunia a Procuratoribus deposita; 

4. liber aerarii, in quo signetur pecunia aerario 8. Sedis debita vel 
credita ; 

5. liber causarum gratuiti patrocinii, in {quo harum causarum omnes 
expensae notentur; 

6. liber bibliothecae, in quo ratio habeatur cum bibliothecae expensa- 
rum tum pecuniae ab iis, qui advocati titulum consequuntur solutae, cum 
haec bibliothecae cedat; 

7. liber (Cassa sovrenzione pel gratuito patrocinio) in quo introitus signen- 
tur percipiendi et danda subsidia, ad normam ordinis ad rem statuti. 

b) extremo quoque mense binas tabulas conficere, primas ex libro 
aerarii, deferendas administrationi bonorum S. Sedis, alteras ex libro depo- 
sitorum, tradendas Decano; 

ce) diligenter servare documenta omnia quae legitimum probent 
expensum vel solutum. 


Art. 47 


Etsi sua cuique definita sint munia, firma tamen communis manet lex 
qua Cancellariae administri debent absentium collegarum partes mutua 
vice supplere ac alter alteri adiumento esse, prout aequum Decanus iudi- 


caverit. 


; 

Art. 48 


Cursores et apparitores, qui et ianitorum munere funguntur, debent: 
a) notificare citationes aliaque Tribunalis acta, ac de traditione 
deque huius tempore modoque fidem facere; 
b) epistolas et actorum fasciculos ad quos spectant, vel ad stationes 
tabellarias ferre; 
c) Tribunalis aedium nitorem curare aliaque peragere quae a Decano 
commissa habeant in ipsius Tribunalis commodum. 


Art. 49 


Omnibus Cancellariae addictis districte interdicitur ne extraneos ipsos- 
que advocatos procuratoresve intra septa Cancellariae admittant. 


Caput IV 
De Auditorum Secretis 


Art. 50 
Secretorum partes sunt: 

a) acta iudicialia, sive causae sive processus, perlegere et proprio 
Auditori de eis oretenus vel etiam in scriptis referre; 

b) diligenter vacare studio causarum sub ductu proprii Auditoris, et 
ad ipsum accedere diebus et horis ab eodem statutis, sive pro disceptatione 
causae, sive pro alio studio quod ab eo requiratur; 

c) discussionibus oralibus in Sacro Tribunali adsistere; 

d) saltem quinque diebus ante definitionem causae proprio Auditori 
votum exhibere latine conscriptum quo, argumentis tam in iure quam in 
facto explicatis, causae dubiis detur responsio. 


Art. 51 


§ 1. -—Secretus ab officio potest quosdam actus ad Ponentem spectantes 
peragere, de eius tamen mandato, quod in scriptis dari debet. 

§ 2.—Mandatum est ad nutum Auditoris revocabile; exspirat autem 
ipso iure sub fine anni iuridici in quo est concessum. 

§ 3.-Si qui actus a Secreto ab officio, expirato mandato, gesti sint, 
hi validi habentur, dummodo Auditoris ratihabitio accedat. 

Art. 52 


Secretus ab officio, praeter ea quae praestare tenetur ad normam art. 50, 
haec omnia vel singula, iuxta tenorem mandati a suo Auditore accepti, 
praestare potest: 

a) citationem conficere, designando partibus tempus et locum com- 
paritionis atque dubiorum concordationis, ac iubendo libellum citationis 
expediri; 

b) die dubiis concordandis statuta, litis contestationi interesse ac 
actum conscribere; 

c) exemplaria tum defensionum responsionumque tum summario- 
rum, antequam edantur, examinare, ut imprimendi atque evulgandi facul- 
tatem concedere possit; 

d) quando datur locus redditioni rationum et computationi, vel aesti- 
mationi fructuum et damnorum, de his videre et ad Ponentem referre; 

e) expensarum notulas, ab Advocatis seu procuratoribus exhibitas 
partibus litigantibus, si oporteat, emendare, iuxta taxationem iudicialem 
a 8. Tribunali probatam. 


Art. 53 


Secreti omnes post causae definitionem scripturas et summaria suo 
Auditori restituere debent. 


Caput V 
De advocatis et procuratoribus S. Romanae Rotae 


Art. 54 


§ 1.- Advocati proprii et nativi S. R. Rotae sunt advocati consisto- 
riales. Iure advocandi vi officii fruuntur quoque procuratores SS. PP. AA. 

§ 2.- Admittuntur tamen et alii, sive sacerdotes sive laici, qui, laurea 
doctorali saltem in iure canonico donati ab aliqua studiorum Universitate 
vel Facultate iuridica ab Apostolica Sede adprobata, post triennale tyroci- 
nium expletum iuxta statutas normas, facto experimento coram Rotali 
Collegio, ab eodem idonei reperti sint, diploma advocatorum acceperint, 
a 8S. R. Decano et ab uno ex Notariis subsignatum, ac iusiurandum coram 
Rotali collegio dederint de munere ex conscientia implendo. 


Art. 55 
Qui in Urbe fixam non habent moram causarum patrocinium suscipere 
poterunt. At procuratoris munus ii tantum exercere valent qui et advocati 
rotales sunt, et Urbem continenter incolunt. 


‘ 

Art. 56 

§ 1.—Procuratores et advocati in causis agendis coram S. R. Rota 
tenentur servare tum communes leges canonicas tum normas huius Tribu- 
nalis proprias. 

§ 2.- Tenentur insuper de mandato Decani gratuitum patrocinium aut 
gratuitam adsistentiam praebere iis quibus Tribunal hoc beneficium con- 
cesserit. 

Art. 57 

Firmo praescripto art. 21 procuratores et advocati qui officio defuerint, 
poterunt a S. R. Rota reprehensionis nota inuri, poena pecuniaria multari; 
suspendi, vel etiam ex albo advocatorum expungi, audito tamen Collegio 
advocatorum consistorialium. 


Art. 58 
Procuratorum advocatorumque emolumenta non alia admittantur, 
quam quae sunt probata. 

TITULUS II 
DE ORDINE IUDICIARIO 8S. R. ROTAE 


Caput I 
De introductione causae, de citatione ac dubiorum concordatione 


Art. 59 


§ 1.—Cum ad S. Rotae protocollum pervenerit appellatio aliqua, aut 
Commissio Pontificia, aut libellus pro aliqua causa in prima instantia iudi- 
canda, ad normam can. 1557 § 2, aut alia quaelibet legitima petitio, Deca- 
nus decretum edit, quo statuitur Turnus Auditorum ad causam ipsam 
videndam. 

§ 2.— Huiusmodi decretum, praeter numerum protocolli, nomina feret. 
Ponentis, Auditorum de turno, nisi omnes videre debeant, partium, dioe- 
cesis ad quam pertinet causa, huiusque obiectum, indicato etiam compe- 
tentiae fonte iuxta praecedentem paragraphum. 


Art. 60 
Si indubie constet de incompetentia 8. Rotae, Decanus, auditis pro 
sua prudentia duobus primis Auditoribus, appellationem vel libellum reii- 
ciet per decretum in quo causas reiectionis indicabit. 


Art. 61 
Acta causae eisque adnexa documenta, vix in Protocollo 8. Rotae 
deposita sunt, censentur ex hoc ad Tribunal pertinere; unde, causa durante, 
ea auferri nequeunt, nisi agatur de documento causae inutili vel brevi 
restituendo, accedente consensu alterius partis, et praevio Ponentis decreto,. 
Causa vero finita, documenta a partibus exhibita restitui eisdem poterunt,. 
accedente Decani consensu. 


Art. 62 


§ 1.-—Notarius Protocollo addictus cavebit ut procurator exhibeat 
mandatum ad lites, in actis servandum. 

§ 2.-— Regula generalis esto, exigendum esse ut mandatum concessum: 
sit expresse pro lite apud S. Rotam agenda. 


Art. 63 


§ 1.-— Decretum quo Turnus constituitur, a Notario Protocollo addicto,. 
Auditori Ponenti, cui causae acta, vulgo posizione, transmittenda sunt,. 
notificabitur, aliisque Auditoribus de turno. 

§ 2.—Si appellans vel recurrens advocatum seu procuratorem in Curia 
non habeat constitutum, monendus est a Ponente de Turni constitutione. 


Art. 64 
Constituto Turno, pars diligentior Ponenti instantiam porriget ut pars 
adversa aliique qui in causa intervenire debent, in ius vocentur, proposita 
dubii formula, quam disputari velit. 


Art. 65 

Accepta instantia et verificato, si instantia porrigatur a procuratore, 
huius mandato, Ponens decretum emittet quo pars adversa, sive interve- 
nientes in causa in ius vocantur, expressis eorundem nominibus et cogno- 
minibus, et designatis anno, mense, die et hora quibus, ad effectum cita- 
tionis et ad dubium a parte diligentiore propositum, in decreto citationis 
inserendum, vel aliud scopo litis aptum concordandum, per se vel per pro- 
curatorem comparere debeant in Tribunalis sede. 


Art. 66 

In causis matrimonialibus, in citandis personis, quae in Missionibus 
apud infideles vel in terris longinquis degunt, potest Ponens munus com- 
mittere Ordinario reum conventum citandi, ut coram se vel coram suo 
delegato compareat, sub poena declarationis contumaciae, eumque interro- 
gandi an pro vel contra vinculum stare velit, an iudicio Tribunalis se remit- 
tat, vel quid facere intendat. Rogandus autem Ordinarius, ut de peractis 
telationem faciat, simulque referat an et in quali mensura, sive conventus, 
sive actor, expensas iudicii solvere queant. Quod si reus conventus partes 
in iudicio habere velit, eidem Ordinarius terminum peremptorium praefigat 
ad comparendum per se vel per procuratorem coram causae Ponente. 


Art. 67 

§ 1.—Exemplar decreti citationis in actis asservandi, a Iudice et a 
Notario subscriptum atque Tribunalis sigillo munitum, cuique convento 
mittendum est, in Urbe per Tribunalis cursorem, extra Urbem per tabel- 
larios publicos, sive mediante Curia dioecesana, sive directe ad reum con- 
ventum, ad normam Codicis. 

§ 2.-Si Ponens id expedire existimet, citatio redigi potest lingua 
vernacula. 


§ 3.—Citatio emissa nota fiet parti, quae eam requisivit, ut statuta 
die et hora coram Ponente se sistat. 


> 

Art. 68 


Quoties locus esse debet citationi per edictum, decretum citationis 
inseri potest in commentario officiali « Acta Apostolicae Sedis », non excln- 
sis aliis modis qui ad finem tutius et efficacius obtinendum inserviunt, 
tempore congruo assignato, ut ad notitiam rei conventi pervenire possit. 


Art. 69 


§ 1.—Si die et hora in decreto citationis designatis, pars conventa nec 
per se nec per alium in sede Tribunalis comparuerit, neque ulla notitia 
de peracta citatione Tribunali pervenerit, Ponens dubii concordationem 
differet, et vel litteras mittet Curiae, cui munus citationis exsequendae 
commissum fuit, ad urgendum responsum, vel novam faciet rei citationem. 

§ 2. —- Nova citatio fieri debet, si reus non compareat, sed iustam suae 
absentiae excusationem alleget. 


Art. 70 

§ 1.-—Si notitia quidem ad Tribunal pervenerit de rite tradita reo cita- 
tione, etsi forte illam acceptare recusaverit, coram Tribunali vero ipse nec 
per se nec per alium comparuerit, nec ullam vel non iustam absentiae 
excusationem attulerit, Ponentis erit decidere, utrum a) dilata dubii con- 
cordatione, reo mittenda sit nova citatio; an b) procedendum sit ad dubii 
formulam statuendam, praemissa vel omissa declaratione contumaciae. 

§ 2.—Declaratio contumaciae absentis fieri nequit, nisi ad instantiam 
sive partis, sive Promotoris iustitiae vel Defensoris vinculi, si iudicio inter- 
sint, excepto casu quo Ponenti competat citationem facere ex officio. 


Art. 71 
In causis matrimonialibus, si pars citata se remittat iustitiae Tribunalis, 
ne declaretur contumax, nisi eius praesentia in iudicio Ponenti necessaria 
videatur; atque dubii formula ex officio statuatur, altera parte praesente. 


Art. 72 


§ 1.-—Declaratio contumaciae absenti simul cum dubiorum formula 
statuta notificabitur, assignato congruo tempore, ut exceptiones contra 
dubiorum formulam proponere et a contumacia se purgare valeat. 

§ 2.—Nullus alius actus vel decisio eidem notificabitur, excepto libello, 
quo contineatur nova actoris petitio, assignato, ut supra, congruo termino 
ad respondendum, et sententia definitiva, si de bono publico agatur, vel, 
si secus, ad instantiam partis. 


| 

Art. 73 
§ 1. — Absenti, qui iustitiae Tribunalis se remisit, ex officio notificandae 
sunt dubii formula statuta, nova forte facta petitio et sententia definitiva. 
§ 2.—Simpliciter absenti ex officio notificetur dubii formula statuta, 
itemque nova forte facta petitio, non vero sententia definitiva, nisi agatur 
de bono publico. 
Art. 74 


Si pars, ad cuius instantiam citatio emissa est, non comparuerit die 
et hora designatis, nullamque vel insufficientem absentiae excusationem 
attulerit, Ponens, ad instantiam alterius partis, dubii formulam ex officio 
statuere valet, absenti notificandam, assignato congruo tempore ad exci- 
piendum. 

Pro declaratione contumaciae servetur can. 1849 Codicis. 


Art. 75 


§ 1.-—Cum partes comparuerint, videbit Ponens an locus sit concordiae 
inter partes experiendae, quod praesertim evenire potest, ubi ob leves 
tantummodo causas lis promovetur. 

§ 2.-—Si ineatur concordia, huius conditiones a partibus acceptatae 
et a Ponente adprobatae, ab eisdem partibus et a Ponente subscriptae, 
inserendae sunt in decreto Turni, omnia definitive adprobantis; quo decreto 
finis liti imponitur. 

Art. 76 

§ 1. — Quod si partes comparentes iudicium prosequi velint, et in dubio- 
rum formulam conveniant, contra quam Ponens nihil habeat excipiendum, 
formulam dubiorum suo decreto firmabit. 

§ 2.-—Si vero partes dissentiant, aut earum conclusiones Ponenti non 
probentur, in huius arbitrio erit vel formulam dubiorum ev officio statuere, 
vel controversiam remittere iudicio Turni, qui, quaestione incidentali 
discussa, decretum ad rem feret. 

§ 3.-—Dubiorum formula, uteumque statuta, mutari non potest, nisi 
novo decreto Ponentis vel Turni, prout fuerit a Ponente vel a Turno sta- 
tuta, ex gravi causa, ad instantiam partis, vel Promotoris iustitiae vel 
Defensoris vinculi, audita utraque vel altera parte, eiusque rationibus 
perpensis. 


Art. 77 
§ 1. -— Formula dubii referre debet ipsum controversiae meritum, cauto 
ne excedantur limites quaestionis appellatae vel commissae. 

§ 2.-—In causis nullitatis matrimonii, sueta dubii formula est « an con- 
stet de matrimonii nullitate in casu ». 

§ 3.-—In causis, ubi agitur de sententia rotali appellata, adhibebitur 
formula: « an confirmanda vel reformanda sit sententia rotalis diei... men- 
sis... anni... in casu », nisi, adprobante Ponente, partibus placuerit du- 
biorum formulam repetere in priore instantia Rotali statutam. 


Art. 78 
§ 1.—In decreto quo dubiorum formula statuitur, Ponens designabit 
diem propositionis causae, et congruam pecuniae summam, ad occurrendum 
expensis iudicialibus universe sumptis, in arca nummaria Tribunalis a 
partibus deponi mandabit. 
§ 2.—Pariter in eodem decreto, cautionem, ad normam can. 1909 § 2, 
si quae opportuna videatur, praestari iubebit. 


Caput II 
De interruptione instantiae, de peremptione et renuntiatione 


Art. 79 

§ 1.-—Interrupta instantia per mortem partis, aut eius status vel officii 
mutationem, ad normam can. 1733, eius heres aut.successor qui causam 
prosequi velit, Ponenti libellum exhibere debet, quo demonstret se revera 
partis litigantis heredem esse aut successorem, et ad causam prosequendam 
se admitti petat. 

§ 2. — Libellus a Ponente alteri parti notificatur, et, si haee contradicat, 
quaestio exsurgit incidens, more solito, definienda. 

§ 3.-—Si pars litigans moriatur, aut statum vel officium mutet causa 
iam conclusa, instantia quidem non interrumpitur, sed si partis heres 
vel successor novas probationes habeat, et, ad normam can. 1861, propo- 
nere valeat, id in suo libello Ponenti exhibendo significare debet, ut hic, 
libello alteri parti notificato, provideat, prout iustitia exigit. 


Art. 80 


Interrupta instantia per procuratoris mortem, aut huius a mandante 
remotionem, vel legitimam mandato renuntiationem, pars, nisi per se 
ipsa deinceps causam prosequi velit, quamprimum alium procuratorem 
nominare tenetur, assignato etiam ei, si altera pars petat, aut Ponens 
expedire existimet, peremptorio ad hance nominationem faciendam ter- 
mino. Causa vero conclusa, instantia non interrumpitur, sed Ponens, 
citata parte, ad ulteriora procedat. 

Art. 81 

§ 1.-—Si agatur de causa in prima instantia iure proprio a 8. Rota 
cognoscenda, et nullus actus processualis, quin aliquod obstet impedimen- 
tum, per biennium ponatur, instantia perimitur. Biennium autem incipit 
a contestata lite vel ab ultimo actu processuali posito. 

§ 2. —Si agatur de causa in prima instantia, vi Commissionis Pontificiae 
a S. Rota cognoscenda, et nullus actus processualis, quin aliquod obstet 
impedimentum, ponatur per biennium ab obtenta Commissione, haec 
exstinguitur. Quod si post litem contestatam nullus actus processualis per 
biennium ponatur, instantia perimitur ut in § praecedenti. 

§ 3.-Si agatur de causa in gradu appellationis a sententia Tribunalis 
inferioris in S. Rota cognoscenda, et nullus actus processualis, quin aliquod 
obstet impedimentum, ponatur per annum a die quo appellatio ad Rotam 
pervenit, appellatio deserta habeatur. Instantia vero perimitur, si post 
litem *contestatam, vel ultimum actum processualem positum, annus 
defluxerit, neque alius actus positus sit. 

§ 4.-Si agatur de causa in gradu appellationis a sententia rotali, 
et nullus actus processualis, quin aliquod obstet impedimentum, ponatur 
per mensem, vel longius temporis spatium concessum ab ipsa appellationis 
die, haec deserta habeatur; praeter instantiae peremptionem post annum 
ab ultimo actu processuali posito elapsum. 


Art. 82 | 

Elapsis terminis in praecedenti art. assignatis, ipso iure instantia peri- 

mitur aut appellatio deseritur vel Commissio pontificia exstinguitur idque 
Ponens decreto declaret. 


Art. 83 
Si pars a Ponentis decreto intra decendium ad Turnum provocaverit, 
recursus, quaestione incidentali promota, a Turno definietur per decretum, 
adversus quod ulterior recursus in Rota non datur. 


Art. 84 
Ut causa quoquomodo finita iuxta art. 81 iterum in Rota tractari pos- 
sit, pars, cuius interest, necesse est beneficium obtineat restitutionis in 
integrum adversus declaratam peremptionem, vel exspiratam Commis- 
sionem, @ Supremo Tribunali Ap. Signaturae impetrandum; nisi agatur de 
causa iure proprio in prima instantia a S. Rota cognoscenda, quo in casu, 
integrum est partibus causam iterum per novum libellum proponere. 

Art. 85 


Causa ad Rotam restituta, vel novo libello proposita, penes eum Tur- 
num instauranda est, cuius propria facta fuit ad normam can. 1725; alias 
penes Turnum quem Decanus designet iuxta art. 15. 


Art. 86 

§ 1.-—Si pars aliquem actum iudicialem intra terminum ei a iudice 
praefixum, absque legitima excusationis causa, ponere negligat, censetur 
iuri suo renuntiasse et Ponens non modo ad ulteriora progredi valet, sed, 
etiam ex officio, vel ad alterius partis instantiam, declarare partem vel 
ipsam litem, vel certi iudicialis actus positionem aut instructionem dese- 
ruisse, firmo can. 1850. 

§ 2. De causa excusationis a parte allegata iudicat Ponens, audita 
altera parte, quae si contradicat, datur locus quaestioni incidentali, more 
solito, cognoscendae. 

Art. 87 

Pars quae, ad normam can. 1740, instantiae, vel omnibus aut quibus- 
dam actis iudicialibus iam peractis renuntiare intendit, renuntiationem 
suam, in scriptis datam, et a se vel a suo procuratore, speciali mandato 
munito, subscriptam, cum indicatione loci et temporis, ad Ponentem 
transmittere debet. 

Art. 88 

§ 1.— Receptam renuntiationis scripturam Ponens ipsi alteri parti 
notificet, ut renuntiationem acceptet aut reiiciat, praefixo ei congruo 
termino; quo inutiliter transacto, renuntiatio acceptata censetur. 

§ 2.—Nisi pars per se processum peragat, renuntiationis notificatio 
fieri etiam debet eius procuratori, qui tamen renuntiationem acceptare vel 
reiicere valide non potest sine speciali mandato. 


Art. 89 

§ 1.-— Acceptatam tacite vel expresse ab altera parte renuntiationem 
Ponens admittet, modo conditiones in superioribus articulis praescriptae 
impletae fuerint. 

§ 2.— Attamen, si agatur de causis, in quibus boni publici aut salutis 
animarum intersit, renuntiationem, etsi ab altera parte oppugnatam, 
Ponens, si id expedire censuerit, admittere poterit, audito Promotore iusti- 
tiae vel vinculi Defensore, ita ut renuntiatio plenum iuridicum effectum 
sortiatur. 

Art. 90 

§ 1.-Si actor, introducta causa in prima instantia in S. Rota, ante 
alterius partis citationem renuntiet libello iam oblato, Ponens renuntiatio- 
nem admittet altera parte inaudita, audito tamen Promotore iustitiae, 
vel vinculi Defensore, in causis quae bonum publicum salutemve animarum 
respiciant. 

§ 2. — Renuntiatio instantiae, facta post sententiae prolationem a parte 
victa, aequivalet rei iudicatae irrevocabili contra renuntiantem. 


Art. 91 
§ 1. - Pars quae instantiae renuntiaverit, solvere tenetur omnes expen- 
sas iudiciales, inclusis advocati alterius partis honorariis. 
§ 2.-—Si pars quibusdam tantum actis iudicialibus renuntiaverit, sol- 
vere debet expensas iudiciales, quae his respondent, inclusis pariter advo- 
cati adversarii honorariis, pro quota parte renuntiationis. 


Capur III 
De processus instructione 


Art. 92 


§ 1. -— Quando causa, ad’S. Rotam delata, instructione indiget, Ponens 
hanc instructionem vel sibi reservare vel alii Auditori de Turno committere 
potest, nisi agatur de causa criminali, criminaliter acta, quo in casu, offi- 
cium Instructoris a Decano debet demandari alicui Auditori alterius Turni. 

§ 2.— Decani vel Ponentis decretum, quo Tudex instructor designatur, 
partibus, prout etiam Promotori iustitiae vel Defensori vinculi, notificari 
debet. 

Art. 93 

§ 1.—Cum causae instructio in toto vel in parte Curiis dioecesanis 
demandanda sit, Iudex instructor iisdem litteras rogatorias mittet, qui- 
bus Ordinario dat facultates necessarias et opportunas, non excepta facul- 
tate subdelegandi, ut, Tribunali ad normam iuris constituto, cum interventu 
Defensoris vinculi in causis matrimonialibus vel sacrae ordinationis, et 
Promotoris iustitiae in criminalibus vel aliis bonum publicum respicienti- 
bus, partes et testes excutiat. 

§ 2. — His litteris rogatoriis, quae sufficientem de statu causae notitiam 
continere debent, adnectenda sunt: 1) interrogatoria partibus vel testibus 
proponenda, nisi forte magis expediat, ut interrogatoria Defensori vinculi 

vel Promotori iustitiae Curiae conficienda relinquantur ex articulis a par- 
tibus propositis; 2) notula testium interrogandorum, quibus alii adiungi 
poterunt, si talis facultas in delegationis litteris concessa fuerit. 


Art. 94 


§ 1.-Quando Turnus edit decretum: «compleantur acta seu proba- 
tiones iuxta instructionem dandam vel a Defensore vinculi aut Promotore 
iustitiae, vel a Ponente », et instructio perficienda sit in Curiis dioecesanis, 
tune Ponens Curiis, in quibus acta compleri debent, litteras rogatorias 
mittet, sicut dictum est in onpanene articulo, cum praefato Turni decreto 
et instructione. 

Art. 95 

Iudice instructore constituto, si partes contra actum a Ponente posi- 
tum excipiant, quasi hic munus Iudicis instructoris usurpaverit, vel actum 
posuerit, qui instructioni praeiudicium attulerit, exceptio a Turno iudi- 
catur. 

Art. 96 

A decretis et rescriptis Iudicis instructoris datur recursus ad Turnum 

@ quo causa, instructioni obnoxia, iudicanda est. 


Art. 97 

§ 1.-—In causis validitatem matrimonii vel sacrae ordinationis respi- 
cientibus, si occurrant qnaedam difficiliores circa theologiam quaestiones, 
Ponens aut Turnus unum vel plures peritos theologos ex officio eligere 
possunt, non requisita nec exspectata partium petitione. 

§ 2.— His peritis applicanda sunt, pro rei natura, quae ius de peritis 
statuit. 

Art. 98 

§ 1.-Partes ius habent obiectum peritiae cognoscendi, antequam per- 
ficiatur, nisi agatur da causa criminali, vel etiam de gravi ordinis publici 
negotio, in quibus expediat partes de ee certiores non facere nisi 
quando iam peracta fuerit. 

§ 2.-— Partes, quibus obiectum futurae peritiae opportu- 
nas animadversiones proponere possunt, etiam circa ipsum deputationis 
rescriptum. 

Art. 99 


§ 1.-—Possunt partes sibi invicem, ad eliciendam facti confessionem 
interrogatoria proponere; haec autem non tantum ab ipsa parte litigante, 
sed etiam ab ipso procuratore proponi possunt, modo hic speciale manda- 
tum habeat. 

§ 2. —Sufficit tamen primum mandatum ad litem, si facultatem inter- 
rogatoria proponendi expressis vel aequivalentibus verbis contineat.: 


Art. 100 
§ 1.-—Si necesse sit, ad causae decisionem, res aut loca controversa 
inspicere, ut saepe contingit in iudiciis finium regundorum, nuntiationis 
novi operis et similibus, ad Turnum pertinet, instante parte, aut etiam 
ex officio, accessum iudicialem decernere. 
§ 2.—Si Index instructor, in instructione conficienda, necessarium esse 
existimet, ut ipsi Auditores accessum perficiant, rem ad Turnum remittat. 
§ 3.-—Turnus, accessum decernens; si hune explere integro tribunali 
non reservet, Ponenti committit, ut ipse accedat et referat, cum potestate 
peritos adhibendi, si valde utile aut necessarium esse existimaverit. 


FArt. 101 

§ 1.-— Partibus, earumve procuratoribus, si hos accessui iudiciali inter- 
esse permiserit Ponens, ius est faciendi, dum accessus perficitur, animad- 
versiones et declarationes, quarum mentio fiet in Notarii relatione de 
accessu. 

§ 2.-Decerni poterit ut fiant descriptiones locorum in tabulis topo- 
graphicis, vel ut tabularum exhibitarum fiat recognitio, vel ut testium a 
partibus aut etiam ex officio productorum examen in accessu perficiatur. 


Art. 102 
Si, propter distantiam locorum aut alias rationes, accessus iudicialis nec 
a Turno nec a Ponente perfici queat, Turnus curabit ut fiat per iudicem 
delegatum, datis ad hoc litteris rogatoriis ad Ordinarium loci cum instru- 
etione et facultatibus necessariis et opportunis. 


Art. 103 
§ 1.—Iusiurandum suppletorium aeque ac eius delatio decerni nequit 
nisi a Turno; verum deferri potest coram Ponente, nisi eius delationem 


Turnus sibi reservet. 
§ 2.-—Si Iudex instructor, in instructione conficienda, iuriiurando sup- 


pletorio locum esse existimaverit, rem ad Turnum remittet. 


Art. 104 
Iusiurandum aestimatorium decerni et deferri potest, non solum a 
Turno vel a Ponente, sed etiam a Iudice instructore in periodo instru- 
ctionis, salvo recursu ad Turnum ad normam art. 96. 

Art. 105 


§ 1.- Turno reservatur iusiurandum decisorium deferre huiusque for- 
mulam approbare; itemque si pars, cui defertur iusiurandum, illud recuset, 
nec alteri parti referat, indicare quanti facienda sit praedicta recusatio. 

§ 2.—Si iusiurandum litis decisorium a parte proponatur durante 
periodo instructionis, Iudex instructor rem ad Turnum remittere debet. 


Caput IV 
De incidentibus 


Art. 106 


Quaestio incidens proponitur Ponenti per libellum, quo, indicato nexu 
qui intercedit inter ipsam et causam principalem, rationes petitionis brevi- 
ter explicantur. 

Art. 107 

§ 1.-Petitio notificatur parti adversae, cui breve quoddam temporis 
spatium ad respondendum assignatur. 

§ 2.-Notificatio ac termini constitutio aptantur quoque Promotori 
iustitiae et vinculi Defensori, si hi in causa principali adsint. 


Art. 108 
Auditis audiendis, aut inutiliter elapso termino iis assignato, Ponens, 
si inter partes convenerit, aut nihil contra petitionem oppositum fuerit, 
ipse vero nihil excipiendum habeat, petitionem admittat, ac terminos 
designet. Secus rem remittat Turno. 


Art. 109 


§ 1.—Turnus aut reiicit petitionem, aut statuit de «a habendam ratio- 
nem una cum causa principali, aut admittit quaestionem solvendam esse 
ante causam principalem. 

§ 2.-—Cum reiicitur petitio, rationes reiectionis in iure et in facto bre- 
viter exponantur. 


Art. 110 


Cum Turnus admittit quaestionem solvendam esse ante causam prin- 
cipalem, pro diversa rei natura statuit quaestionem solvendam esse, aut 
servata forma iudicii per interlocutoriam sententiam, aut non servata 
forma iudicii per merum decretum. Qui alter solutionis modus servetur 
potissimum in quaestionibus minoris momenti, aut difficultatis. 

Art. 111 


Si quaestio incidens solvi debeat iudicii forma servata, ideoque cum 
dubiorum propositione, ei aptantur regulae quae vigent de causa principali, 
exceptis terminis, qui statuantur quam breviores. 


Art. 112 


Si quaestio incidens solvi debeat non servata forma iudicii, seu absque 
dubiis, per memoriale, Ponentis erit diem statuere decisioni, assignare 
partibus terminum unum pro distributione memorialium, alterum pro 
distributione responsionum, vel pro orali discussione. 


Art. 113 


Quaestionem incidentem solvit Turnus, rationes decidendi in iure et 
in facto breviter exponens, licet res, forma iudiciali non servata, per decre- 
tum definiatur. 

Art. 114 
- § 1.-—Contra decretum Turni de quaestione incidentali statuens, item- 
que contra sententiam interlocutoriam quae non habeat vim definitivae, 
non datur appellatio, nisi haec cumuletur cum appellatione a sententia 
definitiva. 

§ 2.—Attamen Turnus, antequam finiatur causa principalis, decretum 
vel sententiam interlocutoriam potest, iusta intercedente causa, corrigere 
aut revocare, sive ex se, auditis partibus, sive ad instantiam unius partis, 
audita altera parte et requisito voto Promotoris iustitiae aut Defensoris 
vinculi, si intersint. 

Art. 115 

Ponens contumaciam rei vel actoris declarare valet, itemque poenas 

ecomminari et irrogare ad normam Codicis. 


Art. 116 


Post latam sententiam contumax beneficium restitutionis in integrum 
ad appellandum a Turno, qui sententiam tulit, petere potest, ad normam 


ean. 1847. 
Art. 117 


§ 1. — Qui in causam admitti velit, Ponenti exhibere debet ante conclu- 
sionem in causa libellum, in quo breviter de iure interveniendi probationes 
afferat. 

§ 2.—Petitio notificetur partibus, et, his auditis, itemque Promotore 
iustitiae et vinculi Defensore, si adsint in causa principali, solvitur ut 
ceterae quaestiones incidentes. 

Art. 118 
§ 1.-— Ponens, ad instantiam partis, vel etiam ex officio, debet iubere 
interventum illius qui necessario adesse debet, in primis Promotoris iusti- 
tiae, cum primum constiterit bonum publicum in discrimen vocari. 
§ 2.—Sed si quaestio, ex oppositione partium vel Promotoris iustitine, 
oriatur, haec definitur a Turno. 


Art. 119 


§ 1.—Actio ex attentato, ad obtinendam declarationem nullitatis, 
proponitur coram Turno. 

§ 2.—Pendente quaestione de attentato, cursus causae suspenditur, 
nisi Turno videatur opportunius de ea re rationem haberi una cum causa 
principali. 


CapuT V 
De processus publicatione, conclusione in causa et de discussione 


Art. 120 
§ 1. — Testificationes ceteraeque omnes probationes, quae in actis repe- 
riuntur, sunt publicandae, ad normam can. 1858, 1859. 
§ 2. - Publicatio inbeatur a Ponente, dato decreto. . 


Art. 121 
Responsionibus exhibitis, quas inter se partes vel partium patroni post 
defensionum distributionem commutant, conclusum in causa habetur. 
Exinde nequeunt partes novas probationes exhibere. Fas erit tamen 
Ponenti novas admittere probationes, si agatur de causis, quae nunquam 
transeunt in rem iudicatam, aut de documentis nunc primum repertis 
aut de testibus qui antea ob legitimum impedimentum tempore utili induci 
non potuerunt. Sed proprio decreto id statuat Ponens, audita altera parte, 
cui congruum tempus adsignet, ut super illis suas animadversiones confi- 
cere valeat; secus nullum erit iudicium. 


Art. 122 


§ 1.—- Advocatorum defensiones latina lingua sunt exarandae typisque 
imprimendae una cum summariis apud typographiam Vaticanam, nisi alia 
utendi facultas facta fuerit. 

§ 2.-—In fronte scripturae dubia semper sunt referenda. 

§ 3.—Summarii documenta esse debent titulis munita et in indicem 
relata cum paginarum numeratione. 


_ 
ae 
' 
i 


Sacra Romana Rota 479 


Art. 123 
Si partes per se, etiam cum adsistente advocato, defensionem suam 
suscipiant, uti valent lingua italica aut gallica. In quolibet tamen casu 
unica semper debet esse scriptura, vel nempe partis vel eiusdem advocati, 
nunquam duplex. 
Art. 124 
§ 1.—Scriptura excedere non debet viginti paginas formae typogra- 
phicae folii romani; responsiones paginas decem. Attamen Ponens, ad peti- 
tionem partis interesse habentis, quae probet iustam adesse causam, re- 
scripto concedere valet ut paginarum mensura augeatur, sed non ultra 
duplum. Ulterior concessio dumtaxat a Collegio dari potest. 
§ 2.-— Haec facultas, etiamsi ab una tantum parte petita, alteri quo- 
que parti, cui est notificanda, censetur concessa, et notari debet in defen- 
sionis scriptura his verbis: « De licentia sub die... ». | 


Art. 125 

§ 1.- Exemplar tum scripturae vel responsionis, tum summarii, typis 
impressum, a partibus aut ab earum procuratoribus vel advocatis exhi- 
bendum est Ponenti, ut imprimendi facultas impetretur. 

§ 2.-— Defensio una cum Summario exhibenda est saltem tribus diebus 
ante eiusdem distributionem, responsiones saltem ante duos. 

§ 3.-— Qui has praescriptiones transgreditur, etiamsi gratuito fungatur 
patrocinio, Ponentis decreto pecuniaria poena mulctabitur. 


Art. 126 

§ 1.— Defensio, typis impressa, triginta dies ante causae definitionem, 
in Cancellaria Tribunalis est deponenda et per Notarium, apparitoris opera, 
distribuenda duplici exemplari Iudicibus (triplici autem si eorum studio 
addictus sit secretus), nec non Promotori iustitiae et vinculi Defensori, si 
iudicio intersint. Partes autem exemplaria opera eiusdem Cancellariae 
inter se commutare tenentur. 

§ 2.— Promotori iustitiae, in causis non criminalibus, defensiones exhi- 
beantur saltem decem dies, vinculi Defensori viginti dies ante terminum 
statutum pro distributione defensionum. 

§ 3. — Hi tenentur in dictis causis suas defensiones et responsiones exhi- 
bere ad minus vigesimo die ante causae discussionem, nisi copia causarum 
id vetet, quo in casu Ponentis est alios terminos constituere. 

§ 4. — Responsiones intra terminum viginti dierum pust distributionem 
defensionis et saltem decem dies ante causae discussionem exhibeantur 

Tribunali, modo superius indicato, distribuendae una cum novis docu- 
mentis, si quae adsint deducenda. 

§ 5.—Si de quaestione incidentali agatur cum dubiis, scriptura eodem 
modo exhibeatur et distribuatur die a Ponente in rescripto determinata. 


Art. 127 
Defensiones una cum Summariis uti supra exhibitae statim distribuen- 
dae sunt, ne causae definitio, praesertim in re matrimoniali, perniciosam 
patiatur moram. 
Art. 128 
§ 1.—Communicatis defensionum scripturis inter partes, hae respon- 
siones conficere valent intra tempus superius praestitutum. 
§ 2. — Respondendi ius semel tantum partibus esto, nisi Ponenti, gravi 
ex causa, iterum videatur concedendum. Concessio vero uni parti facta, 
alteri quoque data censebitur. 


Art. 129 


§ 1. — Termini, ut supra constituti, ad instantiam partis, audita altera 
parte, aut ex officio a Ponente prorogari possunt, vel etiam coarctari 
utraque parte consentiente. 

§ 2.—Advocatus qui vult obtinere dilationem termini designati pro 
exhibitione defensionum, debet, decem diebus ante praedictum terminum, 
a Ponente expetere ut discussio causae differatur. 

§ 3.-Si expetitae dilationi adversa pars legitimis de causis se oppo- 
nat, et pars instans statutos terminos observare renuat, Ponens, reiecta 
dilationis petitione, decernere potest causam nihilominus discutiendam 
esse, notificato tali decreto renuenti, cum assignatione congrui termini ut 
valeat se defendere. 

Art. 130 

Quando pars renuens, in recusatione perseverans, petit ut audientia 
differatur, nullum ius habet ut sibi contraria acta aut defensio notificentur. 
Eius vero memoriale, quo vel dilationem petit, vel incidens promovet ut 
causae definitio quoad meritum suspendatur, debet alteri parti communi- 
cari. 

Art. 131 


Qui in defensionibus consignandis neglegentes deprehendantur, pecu- 
niaria poena a Ponente mulctentur. Si in neglegentia perseverent, pars 
moneatur, cuius consensu advocatus neglegens potest a Turno privari 
suscepto patrocinio aliusque a parte, vel in causis publicis ex officio, legi- 
time electus substitui. Quod si Ponens, ex actis et probatis, rem habeat 


| 
| 
tee: 
| 
| 
2 


Sacra Romana Rota 481 


plene perspectam, ad causae definitionem, de consensu Auditorum de 
turno, procedere potest. 


Art. 132 


§ 1.-—Informationes orales ad iudicem ne fiant. Ponentis autem est, 
ad instantiam unius vel utriusque partis, proprio rescripto moderatam 
causae disputationem oralem concedere coram Turno. Tunc pars, vel 
partes instantes, referre in scriptis tenentur quaestionum capita, quae sunt 
disceptanda vel illustranda, et Ponens, assignata die disputationi, hanc 
regit. 

§ 2.—Ponens ex officio eam decernere etiam valet. 

§ 3. -—Quaestionum capita inter partes communicanda sunt. 


Art. 133 

§ 1. — Discussioni assistunt partium patroni, et Promotor iustitiae et 
vinculi Defensor in causis in quibus intersunt. 

§ 2.— Ponentis est ipsas partes, rationabili de causa, ad earum instan- 
tiam, discussioni admittere, nec non peritos, si adsint, ad discussionem 
vocare. 

§ 3. — Discussioni unus etiam ex Tribunalis Notariis assistere debet, 
ut, Ponente decernente, disceptata referat in actis. 


Art. 134 


§ 1. — Qui in disputatione reverentiam Tribunali debitam non prae- 
stet, iure privabitur ulterius loquendi et expelli poterit ab aula iudiciali. 

§ 2.—Contra advocatum vel procuratorem qui talia committat, Tri- 
bunal potest] illico, facti attenta notorietate, decretum suspensionis ad 
tempus pro casus gravitate edere, vel etiam eum deferre ad collegium 
disciplinae. 


Caput VI 
De sententiis 


135 


§ 1. — Auditores die et hora constitutis, in Turnum, in plenum Collegium 
aut injaliam,coetus formam congregati in sede Tribunalis, nisi peculiaris 
causa alio convenire suadeat, definientes causam a litigantibus propositam 
et iudiciali modo pertractatam, dubiis respondendo legitime propositis et 
discussis, sententiam dicunt. 


Acta, vol. I, n. 11. — 1-9-934, 33 

§ 2. — Sententia aut interlocutoria est aut definitiva; illa, si dirimat inci- 
dentem causam; ista, si principalem; ceterae Auditorum pronuntiationes. 
decreta vocantur. 

Art. 136 

§ 1.- Assignata conventui die, singuli Auditores scripto afferant con- 
clusiones suas seu vota, in merito causae, cum rationibus tam in facto 
quam in iure quibus ad conclusiones proprias venerint. 

§ 2. — Suas conclusiones seu vota quisque Auditor latino idiomate exa- 
ret, propria manu subsignet, et secreto servet. 


Art. 137 
Causae discussio secreta sit, cui non intersint nisi soli Iudices, et a 
Ponente sumat initium qui votum legat, datis, si opus sit, declarationibus 
etiam super causae processu per acta apud se posita; deinde ceteri Auditores 
ex ordine sua vota legant. 
Art. 138 


In discussione fas est unicuique Auditori a pristina sua conclusione par- 
tim vel ex integro recedere, et accedere voto vel votis unius vel plurium 
Coauditorum; sed mutationes inductae et rationes significari breviter 
debent in voto scripto. 

Art. 139 

Ea est sententia, sive interlocutoria, sive definitiva, in qua conveniat. 
pars absolute maior votorum. 

Art. 140 

Quoties in prima discussione iudices ad sententiam devenire nolint. 
aut nequeant, differtur iudicium ad novum conventum per rescriptum:. 
« Resolutio dabitur in proximo Auditorum conventu », aut simpliciter> 
« Dabitur in proximo ». Dilatio vero comperendinari non debet ultra heb-- 
domadam, nisi forte vacationes Tribunalis intercedant. 


Art. 141. 

Si nec in altero Auditorum conventu haberi possit pars maior voto-. 
rum necessaria ad decisionem, Ponens Rmo P. D. Decano significet statum 
quaestionis, ut provideat aut augendo Auditorum numerum aut rem Ssmo- 
deferendo. 


Art. 142 
§ 1.-—Constabilita decisione, Ponens eam scribit sub forma responsio-. 
nis ad dubia, eamque subscribit una cum Auditoribus de turno et unit. 
fasciculo actorum. 

§ 2.—- Dummodo Tribunal non decernat decisionem secreto servandam 
esse, usque ad formalem sententiae publicationem, Notarius, protocollo 
addictus, oretenus causae decisionem partibus communicare valet, eisdem- 
que decisionis exemplar, si petatur, tradat. Si vero decisio secreto servanda 
sit usque dum prodeat sententia, Ponens id decreto statuat. 


Art. 143 


§ 1.-—Sententia quam primum edenda est, ad summum intra bimestre. 

§ 2. —Sententia latino idiomate exaranda est a Ponente, nisi forte in 
discussione visum fuerit iusta aliqua de causa hoc munus alii ex Audi- 
toribus committere. Extensor sententiae uti potest opera Secreti ex of- 
ficio. 

§ 3.-—Sententia ab extensore conficiatur oportet prae oculis habitis 
singulorum Auditorum votis, deducendo ex iis rationes decidendi in iure 
et in facto, ad difficultates respondendo pro earum momento; omnia haec 
distincte, ordinate et breviter explicentur. 

§ 4.-— Vota Auditorum a Ponente post publicatam sententiam tradantur 
Rmo P. D. Decano, qui ea asservabit in secreto decanali archivo per 
decennium, quo elapso fas erit ea comburere. 


Art. 144 


§ 1.—Sententia ferri debet, Divino nomine ab initio semper invocato; 
exprimat oportet ex ordine nomen Summi Pontificis pro tempore regan- 
tis, indicationem diei, mensis, anni et loci quo prolata est: quibusnam Au- 
ditoribus constituatur Turnus seu Tribunal iudicans; quaenam causa et 
cuiusnam dioecesis; qui sint actor, reus, procuratores, Promotor iustitiae, 
Defensor vinculi, si partem in iudicio habuerint. 

§ 2.— Referre postea debet breviter facti speciem cum dubiorum for- 
mulis; subsequantur rationes seu motiva quae dicuntur, tam in iure, quam 
in facto et pars dispositiva sententiae. 

§ 3.—Statuat de litis expensis. 

§ 4.—Claudatur cum decreto exsecutorio pro diversa causarum natura 
iterum indicatis die, mense, anno et loco quibus lata est, et cum subscri- 
ptione Auditorum et Notarii. 


Art. 145 


Sententiae definitivae ne a Turno quidem, vel Auditorum coetu, qui 
eas protulit, revocari aut corrigi possunt, nisi correctio referatur ad erro- 
rem materialem; quo in casu servetur dispositio can. 1878. 

Art. 146 

§ 1.-—In dispositiva parte sententiae, si actor careat actione, aut si 
eadem probata non fuerit, iudices reum absolvant, dubiis simpliciter 
« Affirmative » vel « Negative » respondentes, iuxta diversam formularum 
conceptionem. 

§ 2.-—Si actio iusta sit et comprobata, reum damnent, addendo for- 
mulis « Affirmative » vel « Negative» verba «iuxta modum...», quoties, 
explicari et determinari debeant certa obiecta, nempe vel pecuniarum 
summa, vel praestatio factorum in quae reus damnetur. 

§ 3.—In quaestionibus incidentalibus, ordinationem processus respi- 
cientibus, si explicandus sit modus, quo perfici debeat actus, detur respon- 
sio per verba « Ad mentem » vel haec eadem formula addatur rescripto. 

§ 4. —- Quando actio regulari modo non fuit proposita, Auditores respon- 
dent: « Affirmative » vel « Negative » iuxta dubiorum formulam, vel « Ora- 
tor utatur iure suo coram Ordinario in via administrativa », vel « Orator 
utatur iure suo, si et quatenus et coram quo de iure », vel alio congruo 
modo, 

§ 5.—Ad normam can. 1619, Auditores ne suppleant probationes, nisi 
agatur de publico bono, vel de animarum salute, quibus in casibus, si pro- 
bationes videantur posse probabiliter compleri, respondetur: « Dilata, et 
coadiuventur probationes, iuxta instructionem dandam ». 


Art. 147 


§ 1. -Definitiva se ntentia, statuens de litis expensis, decernat, ad 
normam can. 1910, 19 12, an alter tantum ex litigantibus, vel an uterque 
litigans, et quanam mensura, expensas iudiciales sustinere debeat. 

§ 2.—In sententiis incidentalibus condemnationes in expensas reser- 
vandae erunt ad litis terminum. ~ 


Art. 148 


§ 1.—In causis matrimonialibus expensae iudiciales regulariter sol- 
vendae sunt a parte actrice. : 

§ 2.—In causis criminalibus, qui condemnationem patitur, expensas 
iudiciales solvere debet, excepto casu quo per ipsam condemnationem 
subtrahantur fructus omnes beneficiales, aliique reditus eidem aliunde 
non suppetant unde iudicii expensas solvere queat. 


Art. 149 


Expensarum taxatio, quando earum compensatio locum non habeat, 
aut partes communi consensu eas non determinent, pertinet ad Ponentem. 

Art. 150 


Ponens extensam sententiam a Coauditoribus Turni piboetunens trans- 
mittat ad Notarium, Protocollo addictum, ut eam subscribat, in actis 
Cancellariae asservet, et vel ipse vel alii Notarii Tribunalis exemplaria 
in authentica forma conficiant ad partium vel aliorum interesse habentium 
instantiam. 

Art. 151 

§ 1.-— Exemplar authenticum in forma exsecutoria integre per appari- 
torem notificabitur partium procuratoribus, vel, si hi desint, ipsis partibus 
nec non Promotori iustitiae et vinculi Defensori, si iudicio interfuerint. 

§ 2.-—Si pars, quae procuratore careat, domicilium habeat extra Roma- 
nam Curiam, notificatio fiat per Curiam dioecesanam cuius iurisdictioni 
subiaceat pars ipsa, et Curia testimonium exhibeat Tribunali 8. Rotae de 
facta notificatione. 

Art. 152 

Protocollo addictus nullum exemplar extraneis petentibus dabit, nisi 

de mandato Ponentis aut Decani, iuxta normam art. 39, lit. e. 


Art. 153 


Decretae matrimonii, vel sacrae ordinationis, nullitatis transmittatur 
notitia Ordinario loci, ubi matrimonii celebratio, vel sacra satinatin, con- 
signata invenitur. 


Caput VII 
De appellationibus 


Art. 154 


A sententia rotali definitiva datur appellatio ad Turnum proxime 
sequentem, ad normam canonum 1879, 1880. 


Art. 155 
Appellatio interponitur per petitionem exhibitam Ponenti Turni, qui 
sententiam protulit. Hic autem, si locus sit appellationi, rescribit: « Admit- 
tatur et procedatur ad ulteriora, idque notificetur ». Secus petitionenn 
reiicit, exposita ratione reiectionis, salvo praescripto art. 159. 


Art. 156 
§ 1.— Appellatio interponi debet intra decem dies a notificatione sen- 
tentiae et prosequenda est coram Ponente subsequentis Turni, ad quem 
dirigitur, intra mensem ab eius interpositione, nisi Ponens Turni a quo 

parti praestituerit longius tempus ad eam prosequendam, quod sex menses 
excedere non debet. 

§ 2. — Dies fatales ad appellandum, et ad prosequendam appellationem 
computantur ita ut in eis includantur dies vacationis qui interea occur- 
rant. Quod si postrema dies fatalis sit vacationis, fatalia ad primam se- 
quentem diem non feriatam protrahuntur. Quibus inutiliter elapsis, de- 


serta censetur appellatio. 
Art. 157 


Appellationis libellus gravaminis motiva innuere debet, nisi agatur de 
appellationibus ex officio interponendis. 


Art. 158 


Legitime appellatione concessa a sententiis definitivis, Decanus decreto 
suo designabit Turnum, qui ad normam art. 15 iudicium appellationis 


perficiat. 
Art. 159 


§ 1.-Si oriatur quaestio de iure appellandi, decisio quaestionis devol- 
vitur Turno, ad quem spectat appellationis iudicium. 

§ 2.—Decisiones hance quaestionem definientes sunt inappellabiles, 
salvo tamen recursu ad Signaturam Apostolicam. 


Art. 160 
§ 1. — Etiam in iudicio appellationis admittitur interventus tertiae per- 
sonae, qui potest esse ‘voluntarius aut necessarius. 
§ 2.— Persona voluntarie interveniens appellare censetur a sententiis 
anterioribus, perinde ac contra se essent prolatae. 


Art. 161 
Si sententia plura capita seu dubia complectatur, et quoad nonnulla 
sit confirmatoria, quoad alia sit revocatoria, appellatio non conceditur 
pro ea parte, quae iam fuerit duabus conformibus sententiis iudicata, nisi 
una pars cum alia sit connexa eique accessoria. 


Art. 162° 
Si iudices Turni a quo fit appellatio insoluta reliquerint quaedam ex 
propositis dubiis, appellatio fit tantum a dubiis decisis. Proponi tamen 
poterunt in iudicio appellationis etiam dubia non decisa, si haec connexio- 
nem cum decisis habeant eisdemque sint accessoria. 


Art. 163 


Hisce appellationis iudiciis communes sunt normae processuales sta- 
tutae pro instantiis in primo gradu apud Tribunal S. Rotae pertractandis. 


: 

| 


Sacra Romana Rota 487 


Caput VIII 


De expensarum iudicialium taxatione et de gratuito patrocinio 
aut expensarum iudicialium deminutione 


Sectio I 
De expensarum iudicialium taxatione 


Art. 164 
Locus est taxationi expensarum iudicialium: 
1° Quando Auditores, in sententia, victum victori condemnaverunt 
vel ad omnes expensas iudiciales, vel etiam ad advocatorum honoraria. 
2° Item quando Auditores expensarum compensationem fieri tan- 
tum ex parte iusserunt; tune enim taxatio fieri debet pro parte non com- 


pensata. 
Art. 165 


§ 1.—Ad hane taxationem peragendam, pars victrix, post sententiae 
notificationem, instat apud Ponentem, ut citetur pars victa ad videndum 
taxari expensas iudiciales. 

§ 2.-— Huic instantiae pars victrix notulam expensarum adiungit, quas 
sibi refici postulat. 

Art. 166 


Notula expensarum Cancellariae et instructionis processus, conficiatur 
ab ipsa Cancellaria, atque exhibeatur advocatis ut eam recognoscant, et 
iustam repertam sua subscriptione firment. 


Art. 167 
Ponens citari iubet partem victam ad videndum taxari expensas, iuncto 
citationis schedae exemplari notulae expensarum a victore propositae, et 
praefixis comparitionis die, hora et loco. 


Art. 168 
Die praefixo, Ponens, inspectis singulis expensarum capitibus, anne- 
xisque documentis, et auditis perpensisque alterius partis obiectis, expensas 
taxat et moderatur, prout iustitia exigit, edito relativo decreto. 


Art. 169 
§ 1.—A decreto Ponentis fieri potest recursus ad Turnum qui senten- 
tiam tulit ad expensas condemnantem. 
§ 2.— Hoc in casu, Ponens instantiam remittit ad Turnum, mandatque 
eam proponi per memoriale absque dubiis, praefixo parti termino intra 

quem memorialia distribui debeant, et determinato die, quo in Turno 
quaestio proponenda sit. 
§ 3.-—A decreto Turni non datur recursus. 


Art. 170 

§ 1.—Si utraque pars vicerit in aliquo dubio concordato, vel in aliqua 
parte causae, et sententia partibus expensas adiudicet pro rata victoriae, 
Ponens taxat, pro sua prudenti aestimatione, expensas a partibus susti- 
nendas. 

§ 2.—Si utraque pars a decreto Ponentis ad Turnum recurrat, Ponens 
ambas instantias uniri iubet, et eas ad Turnum remittit, sub unico iudicio 
et sententia tractandas et definiendas, praefixis terminis ut in art. 169, § 2. 

§ 3. — Quod si, postquam una pars recurrerit, et, Ponens eius instantiam 
ad normam art. 169 § 2 iam ad Turnum remiserit, etiam altera pars appel- 
let, Ponens iubet hance alteram instantiam priori uniri, et rem sub unico 
iudicio unaque sententia tractandam et definiendam, ut supra, ad Turnum 
remittit. 

Art. 171 

§ 1.— Quando plures ad expensas condemnati sunt, considerari debent 

uti in solidum damnati: 
1° si agatur de obligatione solidali; 
2° si ipsa lex iupeat correos in solidum ad expensas condemnari. 

§ 2.—In his casibus, si pars victrix expensarum !refectionem repetat 
ab uno tantum ex condemnatis, quem forte magis solvendo parem repu- 
tat, Ponens inter victorem et hune reum expensas taxat, salvo huius re- 
gressu contra alios condemnatos. 


Art. 172 

§ 1.— Pronuntiatio circa expensas quae fit in Sacra Rota, regulariter 
expensas in priore vei in prioribus instantiis factas non respicit. 

§ 2.—Attamen, quia appellatio a sententia circa causam principalem 
secumfert appellationem a pronunciatione circa expensas, locus in 8. Rota 
esse poterit faciendae taxationi expensarum in praecedenti instantia facta- 
rum, vel huius reformationi, si iam facta fuerit, prout statuitur in para- 
graphis quae sequuntur. 

§ 3.-Si victus in priore instantia condemnatus fuerit in toto vel ex 
parte ad expensas iudiciales, et in instantia appellationis in 8. Rota ite- 
rum sueccumbat, Ponens solas expensas in 8. Rota factas taxabit, intacta 
remanente taxatione prioris instantiae. 


i 

§ 4.—Si victor in priore instantia et ideo appellatus in 8. Rota, heic 
succumbat neque novae probationes ab appellante factae fuerint, locus erit 
reformationi taxationis in prima instantia factae,"si manifesto appareat 
iniuste in hac instantia expensas ei fuisse adiudicatas. . 

§ 5. — Si vero novae probationes ab appellante in S. Rota factae fuerint, 
vel si non manifesto appareat iniuste in priore instantia expensas victori 
fuisse adiudicatas, vel si agatur de causa valde ardua, Ponens taxationem 
in priore instantia factam intactam relinquet. 

§ 6. — Aestimatio de his omnibus adiunctis iudicio Ponentis relinquitur. 


Art. 173 


Quando facienda vel reformanda erit taxatio expensarum prioris ine 
stantiae, elenchus expensarum a Cancellaria Tribunalis inferioris authen- 
ticata, exhibetur in S. Rota a parte victrice, cuius interest. 


Art. 174 


§ 1. — Quando una pars, temere litigans, vel contumax, etiam ad damna 
condemnata fuerit, locus erit taxationi damnorum. 

§ 2.-—Ideo pars victrix elenchum damnorum quae ex temeritate alte- 
rius partis lite passam se queritur, Ponenti exhibebit; inter quae intelli- 
guntur etiam iusta lucra quae ex eadem causa amisit. 

§ 3.—Taxatio damnorum et fructuum eodem modo fit, quo taxatio 
expensarum; sed a decisione Turni datur appellatio. 


Art. 175 


§ 1.-— Quod attinet ad causas matrimoniales, si uterque coniux in pro- 
cessu partem habuerit, et victus victori in expensis condemnatus fuerit, 
aut compensatio expensarum ex parte tantum praecepta fuerit, taxatio 
expensarum fit ad normam art. 165 et seq., additis expensis a Tribunali 
factis pro animadversionum impressione, vel pro instantiis aut actibus in 
favorem vinculi positis. 

§ .2.—Si unus tantum coniux, scilicet actor, iudicio contenderit, altero 
remittente se ad iudicium Sacri Tribunalis, vel alio modo a lite absti- 
nente, taxatio expensarum fit iuxta paragraphos quae sequuntur. 

§ 3. — Si coniux ille in lite succumbat, et ad expensas iudiciales condem- 
natus fuerit, earum taxatio fit solito modo, inclusa etiam in expensis taxa 
pro expeditione sententiae. 

§ 4.—Si coniux ille causam vincat, nihilominus ad expensas iudiciales 
teneri declaretur, inclusis etiam expensis pro defensione vinculi factis; 
quarum omnium taxatio solito modo peragatur. 

Sectio IT 
De gratuito patrocinio aut expensarum iudicialium deminutione 


Art. 176 

§ 1.—Pauperes qui in totum sunt expensis iudicialibus sustinendis 
impares, ius habent ad exemptionem ab eis obtinendis; qui autem has 
expensas ex parte exsolvere possunt, ad earum deminutionem. 

§ 2.—In utroque casu, partes, nisi per se ipsae iura sua coram Tribu- 
nali defendere possint, ius habent ad gratuitum patrocinium, vel ad gra- 
tuitam adsistentiam. 

§ 3. — Quae in articulis sequentibus de gratuito patrocinio statuuntur, 
etiam de gratuita adsistentia intelligenda sunt. 


Art. 177 
§ 1.—Qui exemptionem ab expensis iudicialibus, vel earum deminu- 
tionem vult obtinere, Ponenti libellum exhibere debet, adiunctis docu- 
mentis, quibus quaenam sit oeconomica eius conditio demonstret. 
§ 2.-—Probare etiam debet se, in lite agenda, praesumpto bono iure 
Trui, nisi de causa agatur quae vi Commissionis Pontificiae ad S. Rotam 


delata fuerit. 
Art. 178 


§ 1.—Ponens, accepto libello, petitionem adversae parti notificat, 
praefixo termino, ut suum hac de re sensum aperiat. 

§ 2.-— Deinde libellum et omnia documenta transmitti curat tum Pro- 
motori iustitiae, tum in causis in quibus partem habeat, Defensori vinculi, 
atque, in causis difficilioribus, Decano Advocatorum Consistorialium. Quod 
si necessarium ducat, etiam alias notitias exquirere valet. 


Art. 179 
Processui, de quo in superiore articulo, locus non est, quando Curia, 
quae acta causae, ob partis appellationem, ad S. Rotam transmittit, ipsa 
fidem facit de paupertate partis ad exemptionem expensarum et gratuitum 
patrocinium iam admissae in priore iudicio; tunc enim uti notorium pau- 
pertatis factum habendum erit. Ponens tamen exemptionem ab expensis 
non concedat, nisi de praesumpto bono iure partis constet. 


Art. 180 
Si Ponens deminutionem expensarum iudicialium concedat, pecuniae 
summam determinabit, quam pars solvere debebit, vel limites statuet 
iuxta quos reductio conceditur, veluti in dimidium, in tertiam partem, etc. 


| 


Sacra Romana Rota 491 


Art. 181 


A decreto Ponentis, quo petita exemptio ab expensis iudicialibus vel 
earum deminutio denegatur, appellari potest ad Turnum qui de causae 
merito iudicaturus est, quaestionem incidentalem per memoriale tractan- 
dam promovendo. 


Art. 182 


Si, concessa exemptione totali vel partiali ab expensis iudicialibus, 
postea, in decursu processus, appareat vel ex actis causae vel ex novis 
documentis non adesse assertam paupertatem aut praesumptum bonum 
ius, Turnus, vel ex officio, vel ad instantiam Promotoris iustitiae, Defen- 
soris vinculi, in causis in quibus hic intervenit, et etiam adversae partis, 


exemptionem revocet, promota quaestione incidentali per memoriale tra- 


ctanda. 
Art. 183 


§ 1.-—In ipso decreto quo Ponens exemptionem ab expensis iudiciali- 
bus vel harum deminutionem concedit, petat a Decano S. Rotae- designari 
advocatum qui gratuitum patrocinium pauperis suscipiat. 

§ 2.— Advocato designato Decanus mandatum gratuiti patrocinii, sua 
subscriptione munitum, tradit, quod mandati procuratorii locum tenet, et 
in actis asservari debet. 

§ 3.-— Advocatus sic deputatus ab hoc explendo munere se subducere 
nequit, nisi ex causa Ponenti probata; secus a Ponente congrua poena 
plecti potest, quam etiam usque ad suspensionem ab officio Turnus pro- 
ducere valet, assentiente Rotali Collegio. 


Art. 184 


Si advocatus, cui gratuitum patrocinium committitur, munus suum 
debita diligentia non adimpleat, ad illius observantiam a Ponente revoca- 
bitur sive ex officio, sive ad instantiam partis cuius interest, aut Promoto- 
ris iustitiae. 

Art. 185 


Si pars, quae patrocinio gratuito usa est, victoriam retulerit, et vel 
pecuniae summam vel rem pretio aestimabilem consecuta fuerit, quae sit 
quintuplo maior summa quae pro expensis iudicialibus, non inclusis hono- 
rariis advocati, solvenda esset, ab hac summa detrahentur expensae iudi- 
ciales, non vero honoraria advocati; nisi adversa pars victa in omnes expen- 
sas iudiciales et in ipsa honoraria advocati condemnata fuerit. 

II 
Citatio edictalis 


VLADISLAVIEN. 


NULLITATIS MATRIMONII (CZECHOWICZ-SZMYTKOWSKI) 


Cum ignoretur locus actualis commorationis Maximiliani Szmyt- 
kowski, in causa conventi, eumdem citamus ad comparendum, sive per 
se, sive per Procuratorem legitime constitutum, in sede Tribunalis 
S. R. Rotae (Roma, via della Dataria, 94) die 16 Octobris 1934, hora 118, 
ad concordandum de dubio disputando, vel infrascripto subscribendum, 
et ad diem designandam, qua habebitur Turnus Rotalis pro causae de- 
finitione: 


An constet de nullilate matrimonii in casu. 


Ordinarii locorum, parochi, sacerdotes et fideles quicumque notitiam 
habentes de loco commorationis praedicti Maximiliani Szmytkowski, 
curare debent ut de hac edictali citatione ipse moneatur. * 


L. S. H. Quatirocolo, Ponens. 


Ex Cancellaria Trijbunalis S. R. Rotae, die 30 Iunii 1934. 
Adv. T. Tani, Notarius. 


* Etant inconnu le lieu de la demeure actuelle de M. Max Szmytkowski, 
défendeur en cette cause, Nous le citons 4 comparaitre, par propre personne 
ou par un procureur légitimement constitué, au siége du Tribunal de la S. Rote 
Romaine (Roma, via della Dataria, n. 94), le 16 Octobre 1934, a 11 heures, 
pour concorder ou souscrire le doute ci-dessous rapporté, et fixer le jour de 
la décision de la cause devant la Rote. 


Conste-t-il de la nullité du mariage dans ce cas? 


Les Ordinaires des lieux, les curés, les prétres, les fidéles ayant connais- 
sance du lieu de la résidence du dit M. Max Szmytkowski, devront, dans la 
mesure du possible, l’avertir de la présente citation. 

ACTA OFFICIORUM 


PONTIFICIA COMMISSIO 
AD CODICIS CANONES AUTHENTICE INTERPRETANDOS 


I 
RESPONSA AD PROPOSITA DUBIA 


Emi Patres Pontificiae Commissionis ad Codicis canones authentice 
interpretandos, propositis in plenario coetu quae sequuntur dubiis, respon- 
deri mandarunt ut infra ad singula: 


DE PRIVILEGIS 8. R. E. CARDINALIUM 


D. I. An, ad normam canonis 236 § 1 et 2,8. R. E. Cardinalis, ex ordine 
diaconali transiens per optionem ad ordinem presbyteralem decennio 
nondum expleto, locum obtinéat ante Cardinales presbyteros, qui post 
ipsum creati sunt. 

II. An, vi canonis 239 § 1 n. 12, 13 et 24, S. R. E. Cardinales in 
Basilicis patriarchalibus Urbis uti possint baculo pastorali, benedicere 
populo more Episcoporum, et concedere indulgentias ducentorum dierum. 

R. Ad I. Affirmative. 

Ad II. Negative. 

Datum Romae, e Civitate Vaticana, d. 29 mensis Maii anno 1934. 


P. Card. GASPARRI, Praeses. 
L. 8. 


I. Bruno, Secretarius, 

Il 
RESPONSA AD PROPOSITA DUBIA 


Emi Patres Pontificiae Commissionis ad Codicis canones authentice 
interpretandos, propositis in plenario coetu quae sequuntur dubiis, respon- 
deri mandarunt ut infra ad singula: 


I. — DE SECTAE ATHEISTICAE ADSCRIPTIS 
D. An ad normam Codicis iuris canonici, qui sectae atheisticae adscripti 
sunt vel fuerunt, habendi sint quoad omnes iuris effectus etiam in ordine 
ad sacram ordinationem et matrimonium, ad instar eorum qui sectae 
acatholicae adhaerent vel adhaeserunt. 
R. Affirmative. 


IIl.— DE ELECTIONE ABBATISSAE 


D. Utrum verbum praeesse, de quo in canone 506 § 2 et interpretatione 
diei 24 Novembris 1920, intelligendum sit de praesidentia honoris, an 
iurisdictionis. 

R. Negative ad primam partem, affirmative ad secundam. 


Ill. DE RELIGIOSIS DIMISSIS ° 


D. I. An declaratio facti, de qua in canone 646 § 2, requiratur ad hoe 
ut Religiosus ipso facto babendus sit tanquam legitime dimissus. 

II. An praescriptum canonis 672 §1 extendatur etiam ad Religiosos 
ipso facto dimissos ad normam canonis 646. 

R. Ad I. Negative. 

Ad II. Negative. 


IV. — DE CONFESSIONE NAVIGANTIUM 
D. An sub nomine Ordinarii, de quo in canone 883 § 1, veniant etiam 
Superiores maiores Religionis clericalis exemptae. 
R. Negative. 
Datum Romae, e Civitate Vaticana, die 30 mensis Iulii anno 1934. 


P. Card. GASPARRI, Praeses. 
L. & 8. 


I. Bruno, Secretarius. 

APPENDIX 


VICARIATUS URBIS 


ROMANA 
BEATIFICATIONIS ET CANONIZATIONIS SERVI DEI PII PP. X 


Processus super perquisitione scriptorum quae dicto Servo Dei tribuuntur. 


NOTIFICATIO 


Cunctis hance praesentem perlecturis notum sit quod hic in Urbe — 
absoluto iam Processu Ordinario informativo super fama sanctitatis Servi 
Dei Pii Pp. X — nunc ad constructionem Processiculi diligentiarum super 
perquisitione scriptorum eiusdem Servi Dei attenditur, ad normam 
cann. 2038, 2042 et seqq. Codicis iuris canonici: 

Ideo omnes et singuli Rmi Ordinarii locorum, animarum pastores 
ceterique sacerdotes ac fideles in Domino admonentur ut, si quae dicti 
Servi Dei scripta (opera inedita vel typis impressa, conciones, epistolae, 
diaria, autobiographiae, quaecumque a Servo Dei propria vel aliena manu 
exarata; non autem litterae pastorales vel encyclicae, brevia, benedictiones 
apostolicae aliaque documenta quae publici iuris sunt) a seipsis vel ab aliis 
adservata noverint, ea diligenter collecta, in originali vel in exemplari 
authentico, quam citius ad hoc 8. Tribunal (Via della Pigna 134, Roma) 
transmittere ne omittant, attentis praesertim canonibus supra citatis. 

Expensae pro exemplari conficiendo ac transmittendo, si quas quis 
forte obeat ac notificet, statim solventur. 

De mandato Emi ac Rmi Dii Card. Urbis Vicarii. 

Romae, ex Aedibus 8. Tribunalis, die 9 Augusti anno Domini 1934. 


Petrus Mattioli, Cancellarius. 

DIARIUM ROMANAE CURIAE 


SACRA CONGREGAZIONE DEI RITI 


Martedi, 29 Maggio 1934, nel Palazzo Apostolico Vaticano, con l’inter- 
vento degli Emi e Revmhi Signori Cardinali e dei Revmhi Prelati Officiali e 
Consultori teologi, facenti parte della Sacra Congregazione dei Riti, si é te- 
nuta la Congregazione Preparatoria per discutere sulle virti in grado eroico 
esercitate dal Ven. Servo di Dio Giovanni Nepomuceno de Tschiderer, Vescovo 
di Trento. 


SACRA CONGREGAZIONE DEI SEMINARI 
E DELLE UNIVERSITA DEGLI STUDI 


BANDO DI CONCORSO 


Presso la Sacra Congregazione dei Seminari e delle Universita degli Studi 
é aperto, per sacerdoti italiani, il concorso per titoli a n. 8 borse di studio 
di L. it. 2000 (duemila) ciascuna, cosi distribuite: - 

N. 2 borse per il conseguimento della laurea in teologia presso una delle 
Facolta teologiche romane; 

N. 2 borse per il conseguimento della laurea in filosofia presso una delle 
Facolta ecclesiastiche romane di filosofia ; 

N. 2 borse per il conseguimento della laurea in scienze naturali e chimiche 
presso una Universita civile; 

N. 2 borse per il conseguimento della laurea in scienze matematiche e 
fisiche presso una Universita civile. 

I concorrenti debbono far pervenire entro il 30 Settembre p. v. alla Sacra 
Congregazione dei Seminari e delle Universita degli Studi (Piazza Santa Maria 
in Trastevere, 24 - Roma) la relativa domanda corredata dei seguenti docu- 
menti: commendatizia del Vescovo diocesano - prospetto, autenticato dalla 
Curia vescovile, dei voti riportati nelle singole materie agli esami finali di 
ciascun anno del corso liceale e teologico. - 1 concorrenti alle borse per il 
conseguimento della laurea in scienze naturali e chimiche e della laurea in 
scienze matematiche e fisiche debbono aggiungere il certificato di maturita 
classica o di laurea in teologia. 

DIARIUM ROMANAE CURIAE 


SACRA CONGREGAZIONE DEI RITI 


Martedi, 29 Maggio 1934, nel Palazzo Apostolico Vaticano, con |’inter- 
vento degli Emi e Revmi Signori Cardinali e dei Revmi Prelati Officiali e 
Consultori teologi, facenti parte della Sacra Congregazione dei Riti, si é te- 
nuta la Congregazione Preparatoria per discutere sulle virti in grado eroico 
esercitate dal Ven. Servo di Dio Giovanni Nepomuceno de Tschiderer, Vescovo 
di Trento. 


SACRA CONGREGAZIONE DEI SEMINARI 
E DELLE UNIVERSITA DEGLI STUDI 


BANDO DI CONCORSO 


Presso la Sacra Congregazione dei Seminari e delle Universita degli Studi 
é aperto, per sacerdoti italiani, il concorso per titoli a n. 8 borse di studio 
di L. it. 2000 (duemila) ciascuna, cosi distribuite: , 

N. 2 borse per il cénseguimento della laurea in teologia presso una delle 
Facolta teologiche romane; 

N.2 borse per il conseguimento della laurea in filosofia presso una delle 
Facolta ecclesiastiche romane di filosofia; 

N.2 borse per il conseguimento de!la laurea in scienze naturali e chimiche 
presso una Universita civile; 

N.2 borse per il conseguimento della aurea in scienze matematiche e 
fisiche presso una Universita civile. 

I concorrenti debbono far pervenire entro il 30 Settembre p. v. alla Sacra 
Congregazione dei Seminari e delle Universita degli Studi (Piazza Santa Maria 
in Trastevere, 24 - Roma) la relativa domanda corredata dei seguenti docu- 
menti: commendatizia del Vescovo diocesano - prospetto, autenticato dalla 
Curia vescovile, dei voti riportati nelle singole materie agli esami finali di 
ciascun anno del corso liceale e teologico. - 1 concorrenti alle borse per il 
conseguimento della laurea in scienze naturali e chimiche e della laurea in 
scienze matematiche e fisiche debbono aggiungere il certificato di maturita 
classica o di laurea in teologia. 

Recentissime pubblicazioni: — 


ORDO DIVINI OFFICII 


iuxta kalendarium Universalis Ecclesiae pro anno Domini 1935. 


_  Editio diligentissime revisa, perutilibus additionibus aucta sin gulis diebus, et com- 
posita iuxta novissimas editiones Missalis ac Breviarii Romani atque decreta S. R. C: 


Romae L.2,10 In Italia L. 2,30  Apud exteros L. 2,60. 


“Editio Leontaa Manualis (Sine commentariis Ferrariensis, sine apparatu critico). 
S. THOMAE DE AQUINO 


DOCTORIS ANGELICI 


SUMMA CONTRA GENTILES © 


Textuscriticus depromptus est ex Tomis XIII-XV celeberrimae Editionis Leoninae Operum - 
Omnium Thomae Aq., incoeptae iussu Leonis PP. XIIl f. r. — In, pagg. 


Romae Lib.20—  Italise Lib:  Apud exteros Lib. 96— 


Commissio Leonina eodem modo editura est editionent ee manualem Summae 
Theologicae. 


SYNODUS DIOECESANA ‘CLAVARENSIS 


TERTIA im Cathearai Basilica B. M. V. de Horto ab 
et Revie D. Episcopo AMADEO CASABONA habita diebus XVII- 
XIX Octobris — In-$*, pp. 18— 19— Mt — 


DECRETUM DE COLORE VIOLACEO. 24, 
Con tevole a per le vesti di lana 


MISSALE ROMANUM ex Decreto Sacrosancti Concilli 
Tridentini restitatum, S. Pii V Pontificis Maximi iussu editum, 
aliorum Poatificum cura recognitum, a Pio X reformatum et 
Benedicti XV auctoritate vulgatum. - Quarta editio post typicam. 
- Volumen paginis constans charta subtili non: 
translucida, nigro tantum crassoque charactere impressum, cum 

.  wubricis cursivis, quas vocant, formis (cm. 


— (A) Volumen partim corio, partim linteo contectum, 
folioram rubra, cruce aurea aliisque ornamentis signatum'. . . 47— SO— 57 — 
— (B) Volumen partim corio, partim linteo anglico cortectum, sectione. 
foliorum aurea, truce aurea, aliisque orndamentis signatum . O— 
— (C) Volumen corio' totum contectum, sectione foliorum aurea aliisque 


\ Veneunt Romae Admin. Commentarii Officialis “Acta Sedis,, 

ANNUARIO PONTIFICIO per anno 1934 


Ritratto di 8. 8. Pio XI, pp. 1204, + Legatura in tela, titolo in oro. 


TRACTATUS GCANONICUS DE MATRIMONIO 


cura et studio PETRI Card. GASPARRI concinnatus. Editio nova ad 
‘mentem Codicis I. C. - Vol. I, PP. 472 - Vot. II, cum allegatis, pp. age 


Massimi Mons. Massimo. LA NOSTRA FEDE. Le Rast del 
Domma Cattolico, Quarta edizione, in-120, pp.7292 . 
Esposizione breve e chiara della dottrina-cattolica per le | persone colte. 


CANTUS QUI DESIDERANTUR IN RITUAL! 
ROMANO. In-12°, pp. 24, carta indiana 5 : 


Con copertina nera foderata . 


CODIFICAZIONE CANONICA ORIENTALE - FONT! 
Fasc. I. Testi vari di diritte nuove (1550-1902) - Parte prima 
Fasc. Il. Testi vari di diritte nuove (1550-1902) - Parte seconda 

Fase. Ill. 


Fase. [V. Disciplina caldea: I. Droit ancien: Synedes 
sus de 


Fasc. V. Disciplina alessandrina 
e moderni riguardan 


Fase. VI, Disciplina 
danti gli Etiopi 


Fasc. VII. Disciplina armena: Testi vari di diritto cnuauted, armeno 
(Secoli 1v-xvn) 


Fase, IX. Discipline generale antica (sec. 11-1x) . 


Fasc. X. Disciplina bizantina (Rumeni): Testi di diritto ‘partico- 
lare Rumeni 


Fasc. XI. 
Fasc. XII, 


dei 


antiochena 
, dei Maroniti 
Fasc. XIII. Disctplina antiochena (Maroniti): I, lus Maro: 
nitarum: A) Textus iuris non appro 7. 


Fasc, XIV. Disciplina antiochena (Maroniti): II, lus particulare reli- 
_giosorum. Paratur 


Discipline byzantine (Melkites : Droit particulier des 
Melkites.- Premiére partie: Textes du droit approuvé 


XVI. Discipline byzantine (Melkites): Droit ulier des. 
Melkites. Deuxiéme. partie: Textes Pia droit non 
approuvé. Sub prelo 


Veneunt Romae apud Admin. Commentarii Officialis “Acta Apostolicae Sedis ,, 
(Tabreria Vaticana - Citta del Vaticano — */, postale N. 1-16722). 


Volumina partim corio, partim linteo coutecta, cum tituloauréo 70— 73— 8— 
7 7,50 850 
995 
ee: Testi di diritto antichi 
drina: Testi di diritto antichi-riguar- 
B— 


